type: legislation

text:
 AN COIMISIÚN EORPACH
 An Bhruiséil,11.7.2019
 COM(2019) 330 final
 2019/0152(COD)
 Togra le haghaidh
 CINNEADH Ó PHARLAIMINT NA hEORPA AGUS ÓN gCOMHAIRLE
 maidir le Clár Oibre Straiteiseach um Nualaíocht na hInstitiúide Eorpaí um Nuálaíocht agus Teicneolaíocht (EIT) 2021-2027: Borradh a chur faoi Thallann Nuálaíochta agus faoi Chumas Nuálaíochta na hEorpa
 (Téacs atá ábhartha maidir le LEE)
 {SEC(2019) 275 final} - {SWD(2019) 330 final} - {SWD(2019) 331 final}
 MEABHRÁN MÍNIÚCHÁIN
 1.COMHTHÉACS AN TOGRA
 •Forais agus cuspóirí an togra
 Bunaíodh an Institiúid Eorpach um Nuálaíocht agus Teicneolaíocht (EIT) in 2008 le Rialachán (CE) Uimh. 294/2008
 1
 . Is é an cuspóir atá aige aghaidh a thabhairt ar mhór-dhúshláin na sochaí trí chumas agus fheidhmíocht nuálaíochta an Aontais Eorpaigh a fheabhsú trí bhíthin chomhtháthú thriantán eolais an oideachas, an taighde agus na nuálaíochta. Is trí bhíthin na bPobal Eolais agus Nuálaíochta (PENanna) atá aige a bhaineann EIT na spriocanna sin amach, den chuid is mó.
 Sa tréimhse 2021-2027, is é an clár Fís Eorpach an clár de chuid an Aontais a dhéanfaidh cistiú ar EIT. Is dlúthchuid é EIT den togra ón gCoimisiún lena mbunaítear an clár Fís Eorpach
 2
 agus tá sé ar cheann de thrí mhír an cholúin “Eoraip Nuálaíoch” de chuid an chláir sin. Sa togra maidir leis an gclár Fís Eorpach, leagtar amach an buiséad le haghaidh EIT i gcomhair an chéad Chreat Airgeadais Ilbhliantúil (CAI) eile mar aon leis an réasúnaíocht a ghabhann leis, a bhreisluach, na réimsí idirghabhála lena mbaineann sé agus príomhairíonna na gníomhaíochta atá i gceist leis. Mar sin féin, ní chuireann an clár Fís Eorpach ar fáil, as féin, an bunús dlí chun leanúint d’oibríochtaí EIT amhail ó 2021. Is é atá ina bhunús dlí ag EIT go fóill an Rialachán maidir le EIT lena leagtar amach misean EIT, a phríomhchúraimí agus an creat atá aige chun feidhmithe.
 Thairis sin, cuireann Airteagal 17 den Rialachán maidir le EIT de cheangal ar an gCoimisiún togra a chur faoi bhráid Pharlaimint na hEorpa agus na Comhairle gach seacht mbliana, togra le haghaidh Clár Oibre Straitéiseach um Nuálaíocht (COSN) ina leagtar síos na réimsí tosaíochta agus an straitéis fhadtéarmach agus na riachtanais airgeadais le haghaidh EIT. Dá bhrí sin, caithfidh COSN a bheith i gcomhréir leis an gClár Réime um Thaighde agus um Nuálaíocht
 3
 . Le haghaidh na tréimhse 2021-2027, ba cheart a áirithiú go mbeidh COSN ailínithe le cuspóirí an chláir Fís Eorpach agus le pleanáil straitéiseach ilbhliantúil, le faireachán agus le ceanglais eile an chláir sin, agus ba cheart sineirgí a chothú idir é agus cláir ábhartha eile.
 Dá bhrí sin, cuirtear an togra seo le haghaidh Clár Oibre Straitéiseach um Nuálaíocht nua EIT le haghaidh 2021-2027, agus an togra le haghaidh athmhúnlú an Rialacháin maidir le EIT, faoi bhráid taobh le taobh.
 In COSN faoi EIT le haghaidh 2021-2027, leagtar síos na réimsí tosaíochta, an straitéis fhadtéarmach agus na riachtanais airgeadais le haghaidh EIT i gcomhair na tréimhse sin agus leagtar amach an dóigh a gcuideoidh EIT cuspóirí an chláir Fís Eorpach a ghnóthú. Cuirtear síos ann freisin ar a bhfuil pleanáilte i dtaca le hardoideachas, taighde agus gníomhaíochtaí nuálaíochta, agus déantar miondealú ann ar an mbuiséad lena naghaidh sin. Socraítear ann an sceideal ama le haghaidh roghnú agus ainmniú na PENanna nua i gcomhair na chéad chlárthréimhse eile.
 •Comhsheasmhacht le forálacha beartais atá sa réimse beartais cheana
 Tá EIT ina chuid de Cholún III (“Eoraip Nuálaíoch”) an chláir Fís Eorpach, agus dá réir sin is cuid chomhtháite den chlár é. Mar sin féin, déanfar a áirithiú go mbeidh sineirgí agus comhlántacht ann le codanna eile an chláir. Cuideoidh EIT, trí bhíthin a PENanna, aghaidh a thabhairt ar na dúshláin dhomhanda faoi Cholún II (“Dúshláin Dhomhanda agus an tIomaíochas Tionsclaíoch Eorpach”) agus faoi Cholún I (“Eolaíocht den scoth”).
 Le próiseas na Pleanála Straitéisí ilbhliantúla faoin gclár Fís Eorpach, áiritheofar go ndéanfar comhordú éifeachtach ar na gníomhaíochtaí uile faoin gclár Fís Eorpach, ar a náirítear PENanna EIT, arb é atá iontu, mar PENanna, comhpháirtíochtaí institiúidithe Eorpacha. Sa chomhthéacs sin, leagtar béim sa chlár Fís Eorpach ar an méid seo, “moltaí faoi PENanna de chuid EIT sa todhchaí, a bheadh ag comhlíonadh an Rialacháin maidir le EIT, déanfar iad a shonrú in COSN, agus tabharfaidh siad san áireamh toradh an phróisis Pleanála Straitéisí agus tosaíochtaí an cholúin ‘Dúshláin Dhomhanda agus an tIomaíochas Tionsclaíoch Eorpach’”.
 Déanfar an comhar idir EIT agus an Chomhairle Nuálaíochta Eorpach a bhunú freisin d’fhonn dúbailt a sheachaint agus d’fhonn a áirithiú go dtiocfar ar shineirgí agus go mbeidh tionchar níos mó ag a ngníomhaíochtaí. Déanfaidh EIC nuálaíochtaí ceannródaíocha a aithint, a fhorbairt agus a chur á núsáid, agus tacóidh sé le mearmhéadú na ngnólachtaí atá i mbun nuálaíochtaí lena gcruthaítear margaí nua ar an leibhéal Eorpach agus idirnáisiúnta. I dtaca le EIT, cuideoidh sé le forbairt chumas nuálaíochta na hEorpa trí bhíthin chomhthathú an triantáin eolais agus trí thacaíocht a thabhairt d’éiceachórais nuálaíochta.
 •Comhsheasmhacht le beartais eile de chuid an Aontais
 Déanfaidh COSN sineirgí a chothú ní amháin le creat an Aontais lena dtacaítear leis an taighde agus leis an nuálaíocht ach freisin le cláir ábhartha eile de chuid an Aontais sa CAI i gceist. Go háirithe, áiritheoidh sé sineirgí iomchuí agus comhlántachtaí iomchuí idir gníomhaíochtaí EIT agus tionscnaimh, beartais agus ionstraimí eile de chuid an Aontais. Déanfar tuilleadh saothraithe ar an gcomhar i dtaca le cláir agus ionstraimí leithéid Erasmus, an chláir um an Eoraip Dhigiteach, Chistí Struchtúracha agus Infheistíochta na hEorpa, an chláir InvestEU agus an chreatchláir An Eoraip Chruthaitheach. Thairis sin, déanfar a áirithiú trí bhíthin ról méadaithe Ghrúpa Ionadaithe na mBallstát go mbeidh sineirgí agus comhlántacht ag gníomhaíochtaí EIT agus PENanna le cláir agus tionscnaimh náisiúnta.
 2.BUNÚS DLÍ, COIMHDEACHT AGUS COMHRÉIREACHT
 •Bunús dlí
 Tá inniúlacht roinnte ag an Aontas Eorpach sa bheartas tionscail, bunaithe ar Airteagal 173 (Teideal XVII) den Chonradh ar Fheidhmiú an Aontais Eorpaigh. De réir Airteagal 173(1), féachfaidh an tAontas agus na Ballstáit chuige go mbeidh na dálaí ann is gá chun cumas iomaíochta thionscal an Aontais a áirithiú. Chun na críche sin, i gcomhréir le córas margaí oscailte iomaíocha, beidh a gcuid gníomhaíochta dírithe freisin ar acmhainneacht thionsclaíoch beartas nuálaíochta, taighde agus forbartha teicneolaíche a shaothrú ar dhóigh níos fearr. Déantar a fhoráil le hAirteagal 173(3) go bhféadfaidh Parlaimint na hEorpa agus an Chomhairle, ag gníomhú dóibh i gcomhréir leis an ngnáthnós imeachta reachtach dá dtagraítear in Airteagal 294, bearta sonracha a chinneadh chun tacú le gníomhaíochtaí de chuid na mBallstát d'fhonn an cuspóir sin dá dtagraítear a ghnóthú, gan aon chomhchuibhiú a dhéanamh ar dhlíthe agus ar rialacháin na mBallstát. Is í an fhoráil sin bunús dlí an Rialacháin maidir le EIT atá ann faoi láthair, agus bunús dlí COSN 2014-2020.
 An treisiú a bheartaítear a dhéanamh ar ghníomhaíochtaí EIT, ar a náirítear na gníomhaíochtaí i réimse an oideachais agus na gné réigiúnaí, is ar son na nuálaíochta é agus tá sé d’aidhm leis an cuspóir a leagtar amach in Airteagal 173 den Chonradh ar Fheidhmiú an Aontais Eorpaigh a ghnóthú.
 •Coimhdeacht agus comhréireacht
 Ann togra le haghaidh Clár Oibre Straitéiseach um Nuálaíocht i gcomhair 2021-2027, urramaíonn sé prionsabail na coimhdeachta agus na comhréireachta. Ní théann sé thar an méid is gá chun cuspóirí an Aontais a ghnóthú agus tugann sé breisluach soiléir don Aontas Eorpach i dtéarmaí barrainneachtaí de bhua scála, agus raon agus luas na hinfheistíochta i réimsí an taighde agus na nuálaíochta, i gcomparáid le tionscnaimh agus réitigh náisiúnta agus réigiúnacha. Thairis sin, ní chuirfeadh gníomhaíocht de chuid an Aontais Eorpaigh isteach ar chásanna ar de chineál intíre amháin iad ná ní theastódh dá barr aon chomhchuibhiú a dhéanamh ar dhlíthe agus ar rialacháin na mBallstát.
 Tá dóigh ar leith ag EIT chun éiceachórais nuálaíochta a fhorbairt ar fud an Aontais Eorpaigh i réimsí an oideachais, an taighde, an ghnó agus i réimsí páirtithe leasmhara eile
 4
 . Gníomhaíochtaí i gcomhar a dtacaíonn EIT leo, tagann breis cáilíochta dá mbarr i dtaca le gníomhaíocht agus nuálaíocht na gcomhpháirtithe agus na neagraíochtaí PEN, agus i dtaca lena nidirnáisiúnú, agus tagann dá mbarr go gcruthaítear gréasáin ildisciplíneacha trasteorann, agus tagann dá mbarr breis comhar trasearnála agus for-rochtain gheografach níos fairsinge.
 Is é EIT, freisin, an taon ionstraim de chuid an chláir Fís Eorpach a bhfuil fócas ar leith aici ar an oideachas mar phríomhspreagadh chun an nuálaíocht, an fás agus an tiomaíochas a chur chun cinn.
 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR
 Meastóireacht sheachtrach
 Leis an togra seo cuirtear leis an meastóireacht sheachtrach a rinneadh ar EIT in 2017, meastóireacht a dheimhnigh go raibh réasúnaíocht bhailí le bunú EIT agus gurb ábhartha fós an tsamhail sin aige, eadhon an comhtháthú ar thriantán an eolais ar son na nuálaíochta. Dírítear i samhail EIT ar na laigí struchtúracha atá ar an acmhainneacht nuálaíochta san Aontas Eorpach (i bpríomhréimsí téamacha) leithéid an chultúir fiontraíochta theoranta, an leibhéil ísil comhair idir an lucht acadúil agus an lucht tionscail agus na forbartha neamhleordhóthanaí ar an bpoitéinseal daonna, agus tá sé d’aidhm léi cuidiú an bhearna nuálaíochta idir an tAontas agus a phríomh-iomaitheoirí a dhúnadh.
 Comhairliúchán poiblí oscailte
 Tugtar san áireamh sa togra torthaí an Chomhairliúcháin Phoiblí Oscailte (CPO) a rinneadh mar chuid de mheasúnú tionchair an Choimisiúin Eorpaigh chun tacú lena thograí le haghaidh athbhreithniú an Rialacháin lena mbunaítear an Institiúid Eorpach um Nuálaíocht agus Teicneolaíocht (EIT) (CE Uimh. 294/2008) agus le haghaidh Clár Oibre Straitéiseach um Nuálaíocht nua i gcomhair EIT le haghaidh 2021-2027. Ba é cuspóir a bhí leis an gComhairliúchán Poiblí Oscailte faisnéis, tuairimí agus dearcthaí a chruinniú ó raon leathan páirtithe leasmhara maidir le 1) na dúshláin agus na deiseanna sa réimse taighde agus nuálaíochta Eorpach, 2) spriocanna beartais EIT, agus 3) na roghanna beartais i dtaca le dul i ngleic leis na dúshláin.
 Measúnú tionchair
 Tá mar thaca leis an togra seo Measúnú Tionchair ina gcumhdaítear an togra le haghaidh athbhreithniú an Rialacháin maidir le EIT agus an togra le haghaidh Clár Oibre Straitéiseach um Nuálaíocht nua i gcomhair EIT le haghaidh 2021-2027.
 Chuir an Measúnú Tionchair maidir le EIT leis an Measúnú Tionchair a rinneadh le haghaidh an chláir Fís Eorpach. Tuairim “dhearfach” a thug an Bord um Ghrinnscrúdú Rialála, agus mhol sé breis mínithe a dhéanamh (i) ar dhearcthaí na bpáirtithe leasmhara ar na roghanna éagsúla, (ii) ar shásraí seachadta na samhla nua cistiúcháin agus (iii) ar an bhfor-rochtain réigiúnach.
 Aithníodh na roghanna beartais seo a leanas sa mheasúnú tionchair: rogha bhonnlíne agus dhá rogha dhifriúla a bhí dírithe ar dhul i ngleic leis na fadhbanna agus leis na saincheisteanna teicniúla a aibhsíodh sa mheasúnú tionchair.
 Is é rud a bheadh i gceist le rogha bhonnlíne 1 leanúint le gníomhaíochtaí EIT mar atá faoi láthair, mórán, agus gan a dhéanamh ach na coigeartuithe ba ghá chun é a ailíniú leis an togra le haghaidh an chláir Fís Eorpach. Cuireann Rogha 2 leis an mbonnlíne. De bhreis air sin, de réir Rogha 2 ghlacfaí líon áirithe de bhearta teicniúla chun feabhas a chur ar fheidhmiú EIT, agus moltar gníomhaíocht nua chun an toideachas san fhiontraíocht a chothú ar fud na hEorpa. Is neamhionann Rogha 3 agus Rogha 2, óir bhunófaí (le Rogha 3) Mol EIT i ngach Ballstát chun an tionchar atá ag gníomhaíochtaí EIT a mhéadú fud fad na hEorpa.
 Is í Rogha 2 a aithníodh mar an rogha thosaíochta ós í is fearr a thugann cothromaíocht i dtaca le cuspóirí an tionscnaimh a ghnóthú agus i dtaca le, lena linn sin, na hacmhainní atá ar fáil a thabhairt san áireamh agus an tionchar eacnamaíoch agus sochaíoch is mó is féidir a imirt. Beidh de thoradh air sin go ndéanfar feabhsuithe móra ar EIT sa chéad chlárthréimhse eile.
 •Cearta bunúsacha
 Urramaítear, i dtogra an Choimisiúin, na cearta bunúsacha agus cloítear leis na prionsabail atá i gCairt um Chearta Bunúsacha an Aontais Eorpaigh.
 4.IMPLEACHTAÍ BUISÉADACHA
 Déantar cur síos mionsonraithe sa Ráiteas Airgeadais Reachtach ar impleachtaí buiséadacha an togra agus ar na hacmhainní daonna agus riaracháin a theastaíonn.
 5.EILIMINTÍ EILE
 •Pleananna cur chun feidhme, agus socruithe faireacháin, meastóireachta agus tuairiscithe
 Baintear úsáid as an bhfaireachán agus as an meastóireacht mar bhunuirlisí chun tionchar EIT á thomhas, agus déanfar a núsáid a threisiú agus a fheabhsú go leanúnach le linn na chéad chlárthréimhse eile. I bhfianaise chineál na samhla le haghaidh chomhtháthú an triantáin eolais, is tábhachtach creat faireacháin a chur i bhfeidhm a fhágfaidh solúbthacht ar na leibhéil ábhartha uile agus a áiritheoidh comhsheasmhacht le cuspóirí ginearálta an chláir Fís Eorpach agus leis an tionchar atáthar a lorg.
 Faireachán
 Déanfar faireachán, trí bhíthin táscairí, ar na hionchuir, na haschuir, na torthaí agus na tionchair uile a shainaithnítear sa mheasúnú tionchair a ghabhann leis an togra seo. Tá na táscairí sin ann cheana i gcás fhormhór na gcatagóirí. I gcás nach ann dóibh cheana, déanfar táscairí nua a fhorbairt chun a chur ar chumas EIT faireachán a dhéanamh ar ghnóthú a chuspóirí.
 I gcomhchéim agus i lánchomhlíontacht leis na huirlisí faireacháin atá ann cheana, déanfar ailíniú dlúth idir forálacha faireacháin EIT agus na cinn le haghaidh an chláir Fís Eorpach. Sampla de sin, go nailíneoidh EIT a chuid uirlisí faireacháin le Conairí Tionchair an chláir Fís Eorpach, Conairí Tionchair lena bhféachtar le freagairt ar dhóigh níos cuimsithí don riachtanas atá le táscairí le haghaidh tionchair eolaíocha, eacnamaíocha agus sochaíocha. Faireachán rialta a dhéanamh ar fheidhmíocht oibríochtúil na PENanna agus a chuid córas faireacháin agus tuairiscithe a athoiriúnú dá réir ar bhonn leanúnach, beidh sé sin ar cheann de fhreagrachtaí EIT. Tabharfar torthaí an fhaireacháin sin san áireamh i bpróisis pleanála gnó na PENanna agus i gcinnteoireacht EIT maidir le leithdháileadh an bhuiséid agus maidir le hullmhú na gcreatchomhaontuithe comhpháirtíochta arb iad na PENanna a dtairbhithe. Ba cheart torthaí an fhaireacháin a chur ar fáil go leanúnach lena dtabhairt san áireamh sa phróiseas déanta beartais.
 Tabharfaidh EIT dá aire go géar gach a mbaineann le cur in úsáid mhodheolaíocht an Radair Nuálaíochta sa chlár Fís Eorpach, agus fiosróidh sé conas a d’fhéadfadh na PENanna breis acmhainne a bhaint as an Radar Nuálaíochta d’fhonn feabhas a chur ar a chuid gníomhaíochtaí faireacháin.
 Meastóireacht
 Déanfaidh an Coimisiún meastóireacht ar fheidhmíocht EIT agus déanfaidh sé sin de réir cheanglais an Rialacháin leasaithe maidir le EIT, agus tabharfar an mheastóireacht sin san áireamh sa mheastóireacht fhoriomlán ar an gclár Fís Eorpach, meastóireacht a dhéanfar leath bealaigh tríd an tréimhse agus ar chríochnú di. Mar chuid de sin, déanfar measúnú ar na sineirgí idir EIT agus ionstraimí eile an chláir.
 Maidir leis na PENanna, úsáidfear sainchreat táscairí chun measúnú a dhéanamh ar fheidhmíocht na PENanna ar feadh na chéad chlárthréimhse eile (tugtar mionsonraí faoi seo sa togra le haghaidh Clár Oibre Straitéiseach um Nuálaíocht nua). Baintear tairbhe sa chreat sin as táscairí atá ann agus as táscairí a bhíodh ann tráth, agus ceartaítear bearnaí nó uireasaí a aithníodh sa chóras tomhaiste feidhmíochta mar atá faoi láthair. Chomh maith leis sin, tá an creat sin ailínithe le creat táscairí an chláir Fís Eorpach.
 •Míniúchán mionsonraithe ar fhorálacha sonracha an togra
 I gClár Oibre Straitéiseach um Nuálaíocht nua EIT le haghaidh 2021-2027, cuirtear béim ar leith ar ról EIT i ngnóthú chuspóirí an chláir Fís Eorpach, an clár réime de chuid an Aontais lena dtacaítear leis an taighde agus leis an nuálaíocht ar feadh na tréimhse sin. Sainaithnítear ann príomhbhuanna EIT, na cinn a bheidh ina mbonn ag a straitéis le haghaidh na todhchaí, mar aon leis na dúshláin shonracha agus na saincheisteanna sonracha a rachaidh an straitéis sin i ngleic leo. Thairis sin, soiléirítear in COSN ról EIT sa chlár Fís Eorpach agus leagtar amach a chomhlántacht le codanna éagsúla den chlár Fís Eorpach, go háirithe leis an gComhairle Nuálaíochta Eorpach.
 Tá in COSN freisin líon áirithe feabhsuithe ar shamhail EIT mar atá faoi láthair. Baineann siad leis an ailíniú leis na comhpháirtíochtaí Eorpacha faoin gclár Fís Eorpach agus lena rialacha rialaithe, le feabhsú na samhla reatha cistiúcháin mar a mhol Cúirt Iniúchóirí na hEorpa, agus le háireamh na féidearthachta d’EIT meabhráin chomhoibre a thabhairt i gcrích le PENanna d’fhonn sean-PENanna a choinneáil ina mbaill ghníomhacha de Phobal EIT tar éis theacht chun críche dá gcreatchomhaontuithe comhpháirtíochta.
 Tugtar soiléirithe sonracha in COSN ar phrionsabail a leagtar síos sa Rialachán maidir le EIT. Tugtar forléargas ann ar na hacmhainní airgeadais agus daonna a theastaíonn chun cuspóirí EIT a chur chun feidhme. Sainítear forálacha soiléire maidir le faireachán agus meastóireacht ann, agus lena linn sin tugtar san áireamh creat an chláir Fís Eorpach agus sainiúlachtaí EIT.
 De bhreis air sin, tugann COSN isteach cuspóirí soiléire maidir le gníomhaíocht nua um chomhordú agus thacaíocht a bhfuiltear lena lainseáil. Beidh an ghníomhaíocht nua sin ina taca chun cumas fiontraíochta agus nuálaíochta Institiúidí Ardoideachais Eorpacha a fhorbairt, thar a bhfuil i gceist leis na PENanna, chun a chur ar a gcumas comhtháthú ar dhóigh níos fearr le héiceachórais nuálaíochta áitiúla. Beidh Lipéad EIT ina chuid d’fhócas treisithe EIT ar an oideachas.
 Cuirfidh EIT béim láidir ar ghníomhaíochtaí cothrománacha, cuiream i gcás dea-chleachtais a aithint, a chódú, a leathadh, agus gné na cumarsáide de sin, agus an comhar idirnáisiúnta. Rud eile a bheidh ina phríomhréimse gníomhaíochta ag EIT, leathnú agus láidriú a fhor-rochtana réigiúnaí tríd an Scéim Nuálaíochta Réigiúnach. Go háirithe, tabharfar deiseanna, tríd an Scéim Nuálaíochta Réigiúnach, do Bhallstáit a bhfuil a bhfeidhmíocht nuálaíochta ar leibhéal íseal agus éascófar rochtain dóibh ar PENanna EIT.
 In COSN, sainaithnítear na Tionscail Chultúir agus Chruthaitheachta mar réimse tosaíochta le haghaidh PEN nua a lainseálfaí glao ina leith in 2021. Tá sé beartaithe an dara glao i leith PEN nua a lainseáil in 2024 má leasaítear Iarscríbhinn I chun réimsí tosaíochta nua a áireamh. D’fhéadfaí réimsí tosaíochta eile a áireamh in COSN agus, dá éis sin, d’fhéadfaí tuilleadh glaonna i leith PENanna a lainseáil sa chás go mbeadh teacht amach anseo ar bhuiséad eile de bhreis ar bhuiséad EIT.
 2019/0152 (COD)
 Togra le haghaidh
 CINNEADH Ó PHARLAIMINT NA hEORPA AGUS ÓN gCOMHAIRLE
 maidir le Clár Oibre Straiteiseach um Nualaíocht na hInstitiúide Eorpaí
 um Nuálaíocht agus Teicneolaíocht (EIT) 2021-2027:
 Borradh a chur faoi Thallann Nuálaíochta agus faoi Chumas Nuálaíochta na hEorpa
 (Téacs atá ábhartha maidir le LEE)
 TÁ PARLAIMINT NA hEORPA AGUS COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an Aontais Eorpaigh, agus go háirithe Airteagal 173(3) de,
 Ag féachaint do Rialachán (CE) Uimh. 294/2008 ó Pharlaimint na hEorpa agus ón gComhairle an 11 Márta 2008 lena mbunaítear an Institiúid Eorpach um Nuálaíocht agus Teicneolaíocht
 5
 , agus go háirithe Airteagal 17 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a chur chuig na parlaimintí náisiúnta,
 Ag féachaint don tuairim ó Choiste Eacnamaíoch agus Sóisialta na hEorpa,
 Ag gníomhú dóibh i gcomhréir leis an ngnáthnós imeachta reachtach,
 De bharr an méid seo a leanas:
 (1)Déantar foráil, i Rialachán (CE) Uimh. 294/2008, maidir le Clár Oibre Straitéiseach um Nuálaíocht (“COSN”) a ghlacadh.
 (2)Ba cheart na réimsí tosaíochta agus an straitéis fhadtéarmach le haghaidh na hInstitiúide Eorpaí um Nuálaíocht agus Teicneolaíocht (“COSN”) a shainiú in COSN, agus ba cheart a áireamh ann freisin measúnú ar a thionchar socheacnamaíoch agus ar a chumas maidir leis an mbreisluach nuálaíochta is fearr a ghiniúint. Ba cheart torthaí an fhaireacháin agus na meastóireachta ar EIT a thabhairt san áireamh in COSN.
 (3)Ba cheart a áireamh, in COSN, anailís ar shineirgí agus ar chomhlántachtaí iomchuí a d’fhéadfaí a dhéanamh idir gníomhaíochtaí EIT agus tionscnaimh, ionstraimí agus cláir eile de chuid an Aontais.
 TAR ÉIS AN CINNEADH SEO A GHLACADH:
 Airteagal 1
 Glactar leis seo Clár Oibre Straitéiseach um Nuálaíocht na hInstitiúide Eorpaí um Nuálaíocht agus Teicneolaíocht i gcomhair na tréimhse ó 2021 go 2027 mar a leagtar amach san Iarscríbhinn.
 Airteagal 2
 Cuirfear COSN chun feidhme i gcomhréir le Rialachán (AE) Uimh. maidir leis an Institiúid Eorpach um Nuálaíocht agus Teicneolaíocht
 6
 .
 Airteagal 3
 Tiocfaidh an Cinneadh seo i bhfeidhm an [...] lá tar éis lá a fhoilsithe in Iris Oifigiúil an Aontais Eorpaigh.
 Arna dhéanamh sa Bhruiséil,
 Thar ceann Pharlaimint na hEorpa
 Thar ceann na Comhairle
 An tUachtarán
 An tUachtarán
 RÁITEAS AIRGEADAIS REACHTACH
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 1.2.
 Réimsí beartais lena mbaineann (Cnuasach cláir)
 1.3.
 Baineann an togra/tionscnamh le:
 1.4.
 Forais an togra/tionscnaimh
 1.4.1.
 Na ceanglais is gá a chomhlíonadh sa ghearrthéarma nó san fhadtéarma, lena náirítear amlíne mhionsonraithe maidir le cur chun feidhme céimneach an tionscnaimh
 1.4.2.
 Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain de thoradh comhordú, deimhneacht dhlíthiúil, éifeachtacht mhéadaithe nó comhlántachtaí). Chun críocha an phointe seo, is é“breisluach a bhaineann le rannpháirteachas AE” an luach a bhíonn mar thoradh ar idirghabháil ón Aontas ar luach é atá sa bhreis ar an luach a bheadh ann dá mbeadh na Ballstáit ag feidhmiú astu féin
 1.4.3.
 Ceachtanna a foghlaimíodh ó thaithí eile den sórt sin san am a chuaigh thart
 1.4.4.
 Comhoiriúnacht d'ionstraimí iomchuí eile agus sineirgíocht a d'fhéadfadh a bheith ann
 1.5.
 Fad agus tionchar airgeadais
 1.6.
 Modhanna bainistíochta atá beartaithe
 1.7.
 Modhanna bainistíochta atá beartaithe
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 2.2.
 Córas bainistíochta agus rialaithe
 2.2.1.
 An bonn cirt atá leis na modhanna bainistíochta, le sásraí cur chun feidhme an mhaoinithe, leis na coinníollacha íocaíochta agus leis an straitéis rialaithe atá beartaithe
 2.2.2.
 Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú
 2.2.3.
 Meastachán ar chost-éifeachtúlacht na rialuithe agus an bonn cirt atá leis sin (cóimheas “costais rialaithe ÷ luach na gcistí gaolmhara arna mbainistiú”) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)
 2.3.
 Bearta chun calaois agus neamhrialtachtaí a chosc
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteideal an chreata airgeadais ilbhliantúil agus na línte buiséid nua arna mbeartú
 3.2.
 An tionchar a mheastar a bheidh ag an togra/tionscnamh ar chaiteachas
 3.2.1.
 Achoimre ar an tionchar a mheastar a bheidh ag an togra/tionscnamh ar chaiteachas
 3.2.2.
 Achoimre ar an tionchar a mheastar a bheidh ag an togra/tionscnamh ar leithreasuithe de chineál riaracháin
 3.2.3.
 Ranníocaíochtaí ó thríú páirtithe
 3.3.
 An tionchar a mheastar a bheidh ar ioncam
 RÁITEAS AIRGEADAIS REACHTACH
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 Leasú ar an Rialachán ó Pharlaimint na hEorpa agus ón gComhairle lena mbunaítear an Institiúid Eorpach um Nuálaíocht agus Teicneolaíocht (EIT), agus
 Cinneadh ó Pharlaimint na hEorpa agus ón gComhairle maidir le Clár Oibre Straitéiseach um Nuálaíocht de chuid na hInstitiúide Eorpaí um Nuálaíocht agus Teicneolaíocht (EIT) 2021-2027 a bhunú
 1.2.
 Réimsí beartais lena mbaineann (Cnuasach cláir))
 Fís Eorpach – an Clár Réime um Thaighde agus um Nuálaíocht (2021-2027)
 1.3.
 Baineann an togra/tionscnamh le:
 ◻ beart nua
 ◻ beart nua a leanann treoirthionscadal/réamhbheart
 7
 X síneadh ar bheart atá ann cheana
 ◻ beart nó bearta a chumasc nó a atreorú i dtreo beart eile/beart nua
 1.4.
 Forais an togra/tionscnaimh
 1.4.1.
 Na ceanglais is gá a chomhlíonadh sa ghearrthéarma nó san fhadtéarma, lena náirítear
 amlíne mhionsonraithe maidir le cur chun feidhme céimneach an tionscnaimh
 Is dlúthchuid í an Institiúid Eorpach um Nuálaíocht agus Teicneolaíocht (EIT) den togra ón gCoimisiún maidir leis an gclár Fís Eorpach (2021 – 2027) faoi cholún na Nuálaíochta Oscailte ach tá bunús dlí ar leithligh léi (Rialachán maidir le EIT).
 Leis an togra Fís Eorpach
 8
 deimhníodh tábhacht agus rannchuidiú EIT agus a chuid PENanna maidir le tosaíochtaí straitéiseacha an Aontais i réimse na nuálaíochta a bhaint amach. Is ann a mholtar buiséad EIT le haghaidh 2021-2027
 9
 , a raon feidhme, a bhreisluach agus a phríomhréimsí gníomhaíochta, agus luaitear ann ról leasaithe EIT chun a rannchuidiú le cuspóirí an chláir Fís Eorpach a athneartú.
 Is é is aidhm don tionscnamh an Rialachán maidir le EIT a chur i gcomhoiriúnacht leis an gclár Fís Eorpach agus feidhmiú EIT a fheabhsú agus ceachtanna a foghlaimíodh ó na blianta a chuaigh thart a chur san áireamh. Is é is aidhm dó freisin Clár Oibre Straitéiseach um Nuálaíocht (COSN) nua a mholadh, clár oibre ina leagfar amach straitéis agus tosaíochtaí EIT don tréimhse 2021-2027 agus ina saineofar a chuspóirí, a phríomhghníomhaíochtaí, na torthaí a mbeifear ag súil leo agus na hacmhainní is gá.
 Is é misean foriomlán EIT don tréimhse 2021-2027 cur le fás eacnamaíoch inbhuanaithe na hEorpa agus le hiomaíochas trí chumas nuálaíochta na mBallstát agus an Aontais a athneartú. Déanfaidh sé sin trí oideachas, taighde agus nuálaíocht den chaighdeán is airde a chur chun cinn agus a chomhtháthú.
 Leanfaidh EIT de bheith ag feidhmiú go príomha trína Phobail Eolais agus Nuálaíochta (PENanna), ar comhpháirtíochtaí mórscála Eorpacha iad lena dtugtar aghaidh ar dhúshláin shochaíocha shonracha. Leanfaidh sé de na héiceachórais nuálaíochta thart timpeall air a neartú trí bheith ag cothú chomhtháthú thrí thaobh an Triantáin Eolais. Coimeádfaidh gach PEN a struchtúr eagrúcháin féin, struchtúr a bheidh bunaithe ar “Ionaid Chomhlonnaithe”, arb iad na hionaid gheografacha iad lena dtugtar le chéile gníomhaithe an Triantáin Eolais agus trína bhféadfar gaireacht gheografach agus comhar níos dlúithe a bheith ann.
 Cuirfidh EIT gníomhaíochtaí chun feidhme arb é is aidhm dóibh:
 (1)Éiceachórais nuálaíochta inbhuanaithe a neartú ar fud na hEorpa;
 (2) Fothú scileanna fiontraíochta agus nuálaíochta a chothú san fhoghlaim ar feadh an tsaoil agus tacú le claochlú fiontraíochta Institiúidí Ardoideachais an Aontais Eorpaigh;
 (3)Réitigh nua ar dhúshláin dhomhanda a thabhairt chuig an margadh.
 Forbróidh EIT sineirgí agus cuirfidh sé leis an mbreisluach faoin gclár Fís Eorpach, ach a ghníomhaíochtaí a thabhairt i gcrích. Cuirfear chun feidhme é trí thacaíocht a thabhairt do PENanna agus trí ghníomhaíochtaí a ndéanfaidh EIT comhordú orthu..
 Tacú le PENanna:
 Déanfaidh EIT na hocht PEN atá ann faoi láthair a chomhdhlúthú, cothóidh sé a bhfás agus a dtionchar, agus tacóidh sé lena naistriú ionsar an inbhuanaitheacht airgeadais. Go háirithe, bainfidh an méid sin leis an gcéad sraith de thrí PEN a seoladh in 2009 (EIT Climate, EIT Digital agus EIT InnoEnergy) a dtiocfaidh deireadh lena gcreat-chomhaontuithe comhpháirtíochta tar éis 2024.
 Seolfaidh EIT dhá PEN nua freisin i réimsí téamacha sonracha chun dul i ngleic leis na dúshláin agus leis na riachtanais shochaíocha dhomhanda a bheidh ann amach anseo (déantar foráil maidir le glaonna in 2021 agus 2024).
 Trí bhíthin na nithe seo a leanas, soláthróidh EIT tacaíocht do PENanna a mbíonn punanna de ghníomhaíochtaí an triantáin eolais ar siúl acu:
 1- Gníomhaíochtaí oideachais agus oiliúna a bhfuil gnéithe láidre fiontraíochta iontu chun an chéad ghlúin eile de dhaoine ardchumasacha a oiliúint, lena náirítear cláir a dhearadh agus a chur chun feidhme, cláir a bhfuil lipéad EIT orthu, go háirithe ar leibhéal máistreachta agus dochtúireachta (Lipéad EIT);
 2-. Gníomhaíochtaí lena dtugtar tacaíocht don nuálaíocht chun forbairt a dhéanamh ar tháirgí agus ar sheirbhísí a thugann aghaidh ar dheis shonrach ghnó;
 3- Cruthú gnó agus gníomhaíochtaí tacaíochta, amhail scéimeanna luasaire chun cabhrú le fiontraithe fiontair a bhfuil rath orthu a dhéanamh dá gcuid smaointí agus chun dlús a chur leis an bpróiseas fáis.
 Gníomhaíochtaí arna gcomhordú ag EIT:
 Féachfaidh EIT le tacú le hinstitiúidí ardoideachais iad féin a chomhtháthú ar bhonn níos fearr i slabhraí luacha agus in éiceachórais nuálaíochta. Trí bhíthin a PENanna, cuirfidh EIT gníomhaíocht tacaíochta chun feidhme, gníomhaíocht lena ndéantar institiúidí ardoideachais agus príomhghníomhaithe nuálaíochta eile amhail gnólachtaí a thabhairt le chéile i dtionscadail chun bheith ag obair ar réimsí straitéiseacha forbartha cumais. Beidh spriocanna comhchoiteanna ag na comhpháirtithe agus oibreoidh siad i gcomhar ionsar thorthaí a bheidh tairbhiúil do gach páirtí. Leis an ngníomhaíocht áiritheofar cur chuige cuimsitheach chun institiúidí ardoideachais, nach comhpháirtithe PENanna iad, a mhealladh; cur chuige idirdhisciplíneach idirearnála; agus nasc leis an Straitéis um Speisialtóireacht Chliste de chuid an Choimisiúin Eorpaigh, le hardáin théamacha ábhartha agus le SNR EIT.
 Leis an Scéim Nuálaíochta Réigiúnach agus leis na gníomhaíochtaí nua arna gcomhordú ag EIT, méadóidh EIT a fhor-rochtain réigiúnach nuálaíochta agus a thionchar gaolmhar.
 1.4.2.
 Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain de thoradh comhordú, deimhneacht dhlíthiúil, éifeachtacht mhéadaithe nó comhlántachtaí). Chun críocha an phointe seo, is é“breisluach a bhaineann le rannpháirteachas AE” an luach a bhíonn mar thoradh ar idirghabháil ón Aontas ar luach é atá sa bhreis ar an luach a bheadh ann dá mbeadh na Ballstáit ag feidhmiú astu féin
 Cúiseanna le beart a dhéanamh ar leibhéal an Aontais (ex-ante)
 Mar gheall ar chineál agus ar scála na ndúshlán nuálaíochta, is gá gníomhaithe agus acmhainní a chur ar fáil ar leibhéal an Aontais tríd an gcomhar trasteorann a chothú. Is gá fáil réidh leis na bacainní atá ann idir disciplíní agus atá feadh na slabhraí luacha agus cruthú timpeallachta fabhraí a chothú, timpeallacht ina ndéanfar eolas agus saineolas a mhalartú go héifeachtach, agus ina ndéanfar fiontraithe ardchumasacha a fhorbairt agus a mhealladh.
 I measúnú tionchair an chláir Fís Eorpach sainaithníodh laigí struchtúracha sonracha i gcumas nuálaíochta an Aontais Eorpaigh, laigí ar gá aghaidh a thabhairt orthu ar leibhéal an Aontais agus is air sin a dhíreofaí rannchuidiú EIT. Go háirithe, ní mór d’Institiúidí Ardoideachais Eorpacha an fhiontraíocht a spreagadh, teorainneacha disciplíneacha a shárú agus comhar láidir neamhdhisciplíneach idir na hollscoileanna agus an earnáil thionsclaíoch a bhuanú. Tá sé thar a bheith tábhachtach go mbeidh rochtain ar fhionraithe ardchumasacha, mar aon le rochtain ar sheirbhísí gairmiúla, ar chaipiteal agus ar mhargaí ar leibhéal an Aontais Eorpaigh, agus go dtabharfar príomhghníomhaithe na nuálaíochta le chéile faoi chuimsiú cuspóir comhchoiteann chun go bhféadfar éiceachóras nuálaíochta a chothú. Is gá iarrachtaí ar fud an Aontais Eorpaigh a chomhordú chun mais chriticiúil de chnuasaigh agus d'éiceachórais fiontraíochta idirnasctha ar fud an Aontais Eorpaigh a fhorbairt. Téann an leibhéal méadaíochta agus scála na hidirghabhála thar an méid is féidir leis na Ballstáit a dhéanamh astu féin agus teastaíonn idirghabháil ar leibhéal an Aontais Eorpaigh.
 An breisluach ar leibhéal an Aontais a mheastar a ghinfear (ex-post)
 Meastar go gcomhlíonfaidh EIT a chuspóirí don tréimhse 2021 – 2027 faoi mar a leagtar amach sa togra maidir le Fís Eorpach. Is éard a thiocfaidh as an leas sonrach a bhaineann le hinfheistíocht an Aontais in EIT:
 - cruthú timpeallachtaí nua atá fabhrach don chomhar agus don nuálaíocht;
 - acmhainneachtaí nuálaíochta níos láidre a bheith ag na hollscoileanna agus ag an earnáil taighde;
 - glúin nua fiontraithe;
 - cruthú agus forbairt fiontar nuálach;
 - for-rochtain réigiúnach níos leithne ar ghníomhaíochtaí nuálaíochta EIT.
 1.4.3.
 Ceachtanna a foghlaimíodh ó thaithí eile den sórt sin san am a chuaigh thart
 Bunaíodh EIT in 2008 chun aghaidh a thabhairt ar dhúshláin mhóra shochaíocha trí chumas nuálaíochta agus feidhmíochta an Aontais a fheabhsú. In 2017 thángthas ar an gconclúid i meastóireacht lár téarma EIT go bhfuil EIT an-ábhartha agus go bhfuil breisluach soiléir AE aige fós. Níl aon ionstraim eile ann lena dtógtar líonraí nuálaíochta ar fud an Aontais Eorpaigh i réimsí an oideachais, an taighde, an ghnó agus i réimsí geallsealbhóirí eile.
 A bhuí le EIT tá éiceachóras nuálaíochta cruthaithe san Eoraip ina bhfuil breis agus 1200 comhpháirtí ó réimse an ghnó, an taighde agus an oideachais, éiceachóras a eagraíodh in 8 bPobal Eolais agus Nuálaíochta i níos mó ná 40 ionad comhlonnaithe. Léiríonn breis agus 50% de chomhpháirtithe ó earnáil an ghnó (an tionscal, FBManna agus gnólachtaí nuathionscanta) go bhfuil an ionstraim gar don mhargadh. Bíonn toradh ar Chomhphobal EIT: seoladh breis agus 600 táirge agus seirbhís nua sa mhargadh, tugadh tacaíocht do níos mó ná 1250 gnólacht nuathionscanta agus fiontar nuálach, rinneadh breis agus EUR 890m d'infheistíocht sheachtrach; agus cruthaíodh breis agus 6,000 post. Tá timpeall 1,700 céimí, arb iad na chéad chohóirt iad ó chúrsaí máistreachta faoi lipéad EIT, ag dul isteach sa mhargadh saothair anois.
 Toisc gur dearadh EIT ina chomhlacht neamhspleách, is féidir leis a bheith solúbtha, uathrialaitheach, oiriúnaitheach agus dírithe ar ghnó agus cinntí á ndéanamh aige. Is é 4 mhí an tam chun deontais a thabhairt i gcomparáid leis na 6 mhí a bhí ann ar an meán sa chlár Fís 2020. Leis na rialacha maidir le cistiú iomaíoch, inbhuanaitheacht agus simpliú airgeadais, cothaítear nuálaíocht in PENanna. Tá costais riaracháin EIT an-íseal, is lú ná 2% den bhuiséad iomlán iad i gcomparáid leis an 4.6% ar an meán a tuairiscíodh le haghaidh chlár Fís 2020.
 Don tréimhse 2021-2027, is é an aidhm a bheidh go háirithe leis na feabhsuithe a dhéanfar ar EIT:
 - Nósanna imeachta a shimpliú a thuilleadh chun PENanna a bhainistiú go héifeachtúil (e.g. sásra comhchistiúcháin a thabhairt isteach, ilbhliantúlacht deontas, etc.).
 - Tacú le hinstitiúidí ardoideachais a chomhtháthú níos fearr i slabhraí luacha agus in éiceachórais nuálaíochta
 - Dul i ngleic le tuilleadh dúshlán trí dhá PEN nua a sheoladh
 - Oscailteacht agus trédhearcacht PENanna a threisiú agus iad a ailíniú leis an gcur chuige beartaithe i gcomhair Comhpháirtíochtaí Eorpacha faoin gclár Fís Eorpach
 - Tionchar EIT a mhéadú ar an leibhéal réigiúnach agus ar an leibhéal áitiúil agus go háirithe i dtíortha a bhfuil feidhmíocht nuálaíochta níos ísle acu
 - Infheictheacht ghníomhaíocht EIT sna Ballstáit agus níos faide i gcéin a mhéadú
 - Na sineirgí agus na comhlántachtaí le hionstraimí eile de chuid an chláir Fís Eorpach, an Aontais agus na mBallstát a mhéadú
 1.4.4.
 Comhoiriúnacht d'ionstraimí iomchuí eile agus sineirgíocht a d'fhéadfadh a bheith ann
 Agus é ag cur lena raon feidhme leathan gníomhaíochta agus lena ról faoi leith, is maith atá EIT in ann sineirgí a chruthú agus comhlántachtaí a sholáthar i gcomhar le cláir nó le hionstraimí eile de chuid an Aontais, lena náirítear trína thacaíocht do PENanna a athneartú maidir lena ngníomhaíochtaí pleanála agus cur chun feidhme. Sa liosta neamh-uileghabhálach thíos, tugtar samplaí nithiúla de na bealaí a rannchuideoidh EIT le sineirgí sa mheántéarma agus san fhadtéarma laistigh den chlár Fís Eorpach agus lasmuigh de.
 Fís Eorpach: Táthar ag súil go mbeidh sineirgí láidre ann idir EIT agus an Clár Fís Eorpach ar fad. Go háirithe, beidh sineirgí le EIC an-tábhachtach don tionchar a bheidh ag an gcolún “Nuálaíocht Oscailte” agus don tacaíocht a thabharfar d'éiceachórais.
 Sa Cholún [Dúshláin Dhomhanda agus Iomaíochas Tionsclaíoch], is féidir le EIT, trí bhíthin a PENanna, comhoibriú le Comhpháirtíochtaí Eorpacha, rannchuidiú le misin, tacú le bearta atá dírithe ar an éileamh agus seirbhísí saothraithe a sholáthar chun aistriú teicneolaíochta a neartú agus chun dlús a chur le tráchtálú na dtorthaí arna mbaint amach ag na cnuasaigh théamacha nó ag comhpháirtíochtaí Eorpacha eile.
 Erasmus: Bunóidh Erasmus agus EIT sineirgí idir a gcomhphobail faoi seach. Leis an gcomhar díreofar ar rochtain ar scoileanna samhraidh PENanna a áirithiú do mhic léinn Erasmus a bhíonn rannpháirteach in institiúidí ardoideachais ar comhpháirtithe PEN iad nó ar ghníomhaíochtaí oiliúna ábhartha eile (mar shampla, fiontraíocht nó bainistíocht nuálaíochta) agus ar theagmhálacha a bhunú le líonra alumni na PENanna.
 Áiritheofar sineirgí, i gcás inar féidir, le tionscnamh na nOllscoileanna Eorpacha, rud a d’fhéadfadh cuidiú le gníomhaíochtaí oideachais agus oiliúna EIT a phríomhshruthú chun go mbeidh tionchar sistéamach acu.
 An Clár don Eoraip Dhigiteach (CED): Comhoibreoidh ionaid chomhlonnaithe PENanna leis na Moil Nuálaíochta Digití Eorpacha chun tacú le claochlú digiteach na neagraíochtaí tionscail agus eagraíochtaí san earnáil phoiblí.
 Cistí Beartais Comhtháthaithe (go háirithe CFRE agus CSIE+): Trína nionaid chomhlonnaithe cuirfidh PENanna EIT comhar réigiúnach agus trasréigiúnach chun cinn idir gníomhaithe an triantáin eolais (oideachas, taighde, gnó) agus na húdaráis bhainistíochta i sineirgíocht le hobair an Choimisiúin Eorpaigh ar chomhar agus infheistíochtaí idir-réigiúnacha i dtosaíochtaí gaolmhara na speisialtóireachta cliste.
 InvestEU: Iarrfaidh PENanna EIT comhar Mhol Comhairleach InvestEU chun tacaíocht theicniúil agus cúnamh teicniúil a sholáthar d'fhiontair a fhaigheann tacaíocht ó PENanna chun tionscadail a ullmhú, a fhorbairt agus a chur chun feidhme.
 Eoraip na Cruthaitheachta: Beidh an Clár ábhartha go sonrach do ghníomhaíochtaí PEN nó tionscail chultúrtha agus cruthaitheachta a bheidh ann amach anseo. Leis an gclár forbrófar sineirgí agus comhlántachtaí láidre i réimsí amhail scileanna cruthaitheacha, poist agus samhlacha gnó.
 1.5.
 Fad agus tionchar airgeadais
 X tréimhse theoranta
 X
 i bhfeidhm ó [01/01]2021 go [31/12]2027
 X
 Tionchar airgeadais ó 2021 go 2027 do leithreasuithe faoi chomhair gealltanas agus ó 2021 go 2029 do leithreasuithe faoi chomhair íocaíochtaí.
 ◻ tréimhse neamhtheoranta
 Cuirfear chun feidhme é le linn na tréimhse tosaigh BBBB go BBBB,
 agus cuirfear ag feidhmiú go hiomlán ina dhiaidh sin é.
 1.6.
 Modhanna bainistíochta atá beartaithe
 10
 ◻ Bainistíocht dhíreach a dhéanann an Coimisiún
 ◻ ina ranna, lena náirítear an chuid sin den fhoireann atá i dtoscaireachtaí an Aontais;
 ◻
 trí na gníomhaireachtaí feidhmiúcháin;
 ◻ Bainistíocht atá comhroinnte leis na Ballstáit
 X Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:
 ◻ tríú tíortha nó na comhlachtaí a d'ainmnigh siad;
 ◻ eagraíochtaí idirnáisiúnta agus a ngníomhaireachtaí (tabhair sonraí);
 ◻BEI agus an Ciste Eorpach Infheistíochta;
 X comhlachtaí dá dtagraítear in Airteagal 70 agus 71 den Rialachán Airgeadais;
 ◻ comhlachtaí dlí phoiblí;
 ◻ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go gcuireann siad ráthaíochtaí leordhóthanacha airgeadais ar fáil;
 ◻ comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais;
 ◻ daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha.
 I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil.
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh minicíocht na mbeart agus na coinníollacha atá leo
 Cuirfidh EIT creat meastóireachta agus faireacháin i bhfeidhm a fhágfaidh solúbthacht ar na leibhéil ábhartha uile agus a áiritheoidh comhsheasmhacht le cuspóirí ginearálta an chláir Fís Eorpach agus leis an tionchar atáthar a lorg. Go háirithe, áiritheofar lúba aiseolais idir an Coimisiún, EIT agus PENanna chun na cuspóirí a shaothrú ar bhonn comhsheasmhach, comhleanúnach, éifeachtúil.
 FAIREACHÁN
 Bunófar faireachán EIT i gcomhréir leis na sraitheanna seo a leanas:
 1. Ceann de phríomhchúraimí a bheidh ar EIT, faireachán a dhéanamh ar chur chun feidhme a bhuiséid oibriúcháin, go príomha trí bhíthin PENanna. Glacfaidh an Coimisiún páirt i gcomhdhearadh gach uirlise ábhartha tionchair agus faireacháin a fhorbróidh nó a chuirfidh EIT chun feidhme chun comhoiriúnacht agus comhsheasmhacht le córas faireacháin an chláir Fís Eorpach ina iomláine a áirithiú, lena náirítear na príomhchonairí tionchair, an creat critéar le haghaidh Comhpháirtíochtaí Eorpacha agus an Phróisis um Pleanáil Straitéiseach.
 Ceann de na freagrachtaí a bheidh ar EIT, faireachán rialta a dhéanamh ar fheidhmíocht oibríochtúil agus ar thorthaí oibríochtúla PENanna agus a chórais faireacháin a athoiriúnú ar bhonn leanúnach. Tabharfar torthaí an fhaireacháin sin san áireamh i bpróisis pleanála gnó PENanna agus i gcinnteoireacht EIT maidir le leithdháileadh an bhuiséid, maidir le hullmhú na gcreat-chomhaontuithe comhpháirtíochta agus maidir leis na comhaontuithe deontais sonracha arb iad PENanna a dtairbhithe.
 2. Le faireachán ar ghníomhaíochtaí EIT féin (aschuir, torthaí agus tionchair na ngníomhaíochtaí) comhcheanglófar táscairí cainníochtúla agus cáilíochtúla i bpeirspictíocht mheántéarmach. Tar éis neamhspleáchas iomlán airgeadais a dheonú do EIT in Eanáir 2018, síníodh Meabhrán Tuisceana idir EIT agus an Coimisiún (AS EAC). Leis an Meabhrán Tuisceana sin sainmhínítear na módúlachtaí comhair eatarthu agus na socruithe mionsonraithe a bhaineann le soláthar na ranníocaíochta airgeadais ó bhuiséad ginearálta an Aontais Eorpaigh le EIT.
 Leis an bhfaireachán seo ar ghníomhaíochtaí EIT, rianófar a mhéid a bhaintear amach le COSN agus leis an Doiciméad Clársceidealaithe Aonair trí anailís a dhéanamh ar a tháscairí. Déanfar tomhas, mar shampla, ar fheidhmíocht EIT maidir le tacaíocht a sholáthar do na PENanna, maidir le tionscadail a nasctar le gníomhaíochtaí arna gcomhordú ag EIT a bhainistiú, ar dhéine agus ar chumhdach na nimeachtaí múscailte feasachta agus for-rochtana (an líon ceardlann agus imeachtaí maidir leis an gcleachtas is fearr), ar scaipeadh agus ar ghníomhaíochtaí idirnáisiúnta agus ar thionchar EIT ar chláir oibre níos forleithne na hEorpa maidir le nuálaíocht beartais, taighde agus oideachas.
 3.
 I gcomhréir le Rialachán EIT agus leis an Rialachán maidir leis an gclár Fís Eorpach, is in 2023 agus in 2026 a dhéanfaidh an Coimisiún na meastóireachtaí tráthrialta ar ghníomhaíochtaí EIT, lena náirítear na gníomhaíochtaí sin a bhainistítear trí bhíthin PENanna. Leis na meastóireachtaí sin, déanfar measúnú ar éifeachtacht, éifeachtúlacht, ábharthacht, comhleanúnachas agus breisluach AE ghníomhaíochtaí EIT. Bunófar iad ar mheastóireachtaí seachtracha neamhspleácha agus cuirfear san áireamh iad sna meastóireachtaí meántéarmacha agus sna meastóireachtaí ex-post a dhéanfar ar an gclár Fís Eorpach ina iomláine d’fhonn sineirgí idir EIT agus codanna eile den chlár a áirithiú. Thairis sin, féadfaidh an Coimisiún meastóireachtaí breise a dhéanamh tráth ar bith ar théamaí nó ar thopaicí atá ábhartha go straitéiseach. Ba cheart sineirgí na ngníomhaíochtaí atá á mbeartú ag EIT le cláir eile de chuid an Aontais a áirithiú trí mheasúnú a dhéanfaidh an Coimisiún ar Dhoiciméad Clársceidealaithe Aonair EIT.
 TUAIRISCIÚ
 Is comhlacht de chuid an Aontais é EIT a fhaigheann fóirdheontas ó bhuiséad an Aontais Eorpaigh. Ó thaobh na bainistíochta agus an rialaithe airgeadais de, glacfar le EIT faoi mar a ghlactar le comhlachtaí eile arna mbunú faoin gConradh. Dá réir sin, an Comhaontú Idirinstitiúideach
 11
 idir Parlaimint na hEorpa, an Chomhairle agus an Coimisiún maidir le smacht buiséadach, comhar in ábhair bhuiséadacha agus bainistíocht fhónta airgeadais, beidh feidhm ag an gcomhaontú sin maidir le EIT.
 . A mhéid a bhaineann le tuairisciú ar chur chun feidhme an chórais faireacháin:
 • I nDoiciméad Clársceidealaithe Aonair (DSA) EIT, ar doiciméad é a ghlactar go bliantúil, tá clár oibre ilbhliantúil (n+3) agus clár oibre bliantúil (n+1) ann. Leagfar amach sna cláir oibre sin cláreagrú straitéiseach foriomlán le haghaidh bhlianta n+1 go n+3, lena náirítear na cuspóirí, na torthaí a bhfuiltear ag súil leo agus na táscairí feidhmíochta chun faireachán a dhéanamh ar ghnóthachtáil na gcuspóirí agus na dtorthaí. Ina theannta sin, i measc nithe eile beidh meastachán ar a ioncam agus ar a chaiteachas sa Doiciméad Clársceidealaithe Aonair; doiciméad clársceidealaithe acmhainní; faisnéis maidir lena bheartas tógála; straitéis chun gnóthachain éifeachtúlachta agus sineirgí a bhaint amach; straitéis maidir leis an mbainistiú eagrúcháin agus na córais rialaithe inmheánacha lena náirítear a straitéis frithchalaoise de réir an leagain is déanaí agus léiriú ar bhearta atá ann chun nach mbeidh coinbhleacht leasa, neamhrialtachtaí agus calaois ann arís.
 • Sa Tuarascáil Bhliantúil Gníomhaíochta don bhliain roimhe sin (n-1) áireofar torthaí an phróisis faireacháin le haghaidh n1 agus cuirfear síos inti ar conas a baineadh amach na cuspóirí agus ar a mhéid a baineadh amach iad. Ba cheart don Tuarascáil Bhliantúil Gníomhaíochta Tuarascálacha ar Chostais agus ar Fheidhmíocht an PEN don bhliain roimhe sin (n-1) dá chuid oibríochtaí a chur san áireamh.
 Bunaítear dálaí tuairiscithe PENanna faoin gCreat-Chomhaontú Comhpháirtíochta agus faoi na Comhaontuithe Deontais (tuairisciú maidir le feidhmíocht agus costais). Chun an éifeachtúlacht agus an chost-éifeachtúlacht a mhéadú agus ar bhonn na taithí a fuair EIT le linn chur chun feidhme na gcomhaontuithe deontais ag na PENanna, cuirfear roinnt bearta simplithe chun feidhme sa phróiseas bainistithe deontas, bearta a mbeidh de phríomhspriocanna acu an tualach oibre riaracháin a laghdú do PENanna agus cur le cáilíocht na sonraí a bhailítear.
 2.2.
 Córas bainistíochta agus rialaithe
 2.2.1.
 An bonn cirt atá leis na modhanna bainistíochta, le sásraí cur chun feidhme an mhaoinithe, leis na coinníollacha íocaíochta agus leis an straitéis rialaithe atá beartaithe
 De bhrí gur comhlacht é atá comhtháthaithe go hiomlán sa chlár Fís Eorpach, déantar sásraí chur chun feidhme an mhaoinithe, na módúlachtaí íocaíochta, agus an straitéis rialaithe bheartaithe a ailíniú leo sin sa chlár Fís Eorpach chun a áirithiú go mbeidh cur chuige comhsheasmhach ann do na tairbhithe agus do na geallsealbhóirí a mhéid a bhaineann le rialacha incháilitheachta agus le bainistíocht fhónta airgeadais.
 Agus ráta earráide faoi bhun 2% a bheith go leanúnach aige, bhí feidhmíocht EIT in 2014-2020 ar na feidhmíochtaí is fearr i réimse an taighde, agus a bhuí lena dhearadh saincheaptha, cuimsítear rátaí ísle earráide le cur chuige rialaithe rud a choimeádann costais rialaithe íseal agus coimeádtar an éifeachtacht agus an éifeachtúlacht ag an am céanna trí úsáid cháiréiseach a bhaint as an seachfhoinsiú.
 2.2.2.
 Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú
 Ag cur san áireamh dó an gá soiléir atá ann an buiséad Eorpach a bhainistiú ar bhealach éifeachtúil éifeachtach, agus chun bainistíocht fhónta airgeadais a áirithiú, tá córas rialaithe inmheánach curtha i bhfeidhm ag EIT chun dearbhú réasúnta a thabhairt gur laistigh de na teorainneacha atá beartaithe faoin gclár Fís Eorpach a bheidh an ráta earráide le linn na tréimhse caiteachais ilbhliantúla agus go deimhin go mbeidh an ráta earráide níos ísle ná sin. Le creat rialaithe inmheánach EIT cuirfear freisin le: Caighdeáin Rialaithe Inmheánacha an Choimisiúin, nósanna imeachta EIT féin, seiceálacha ex-ante ar 100% de chaiteachas fógartha PENanna arna mhaoiniú ag EIT, deimhnithe iniúchóireachta, deimhniú ex-ante ar mhodheolaíochtaí dearbhaithe costas, iniúchtaí ex-post ar shampla d'éilimh, torthaí na dtionscadal agus meastóireacht sheachtrach.
 Tá an struchtúr eagrúcháin agus na córais agus na nósanna imeachta bainistíochta agus rialaithe inmheánacha i bhfeidhm ag EIT a oireann do chomhlíonadh dhualgais EIT. Tá seo déanta i gcomhréir leis na caighdeáin arna nglacadh ag an mBord Rialaithe ar bhonn caighdeáin choibhéiseacha arna leagan síos ag an gCoimisiún, agus ag féachaint go hiomchuí do na rioscaí a bhaineann leis an timpeallacht bhainistíochta agus do chineál na gníomhartha a mhaoinítear.
 Is ar bhonn bliantúil a dhéantar Beart maidir le Bainistiú Riosca chun aon riosca a ghabhann le cur chun feidhme ghníomhaíochtaí uile EIT a mhaolú. Sa chomhthéacs sin, ba cheart do EIT, agus an creat rialaithe inmheánach á bhunú, na rioscaí a bhaineann leis na gníomhaíochtaí a chuirtear chun feidhme, gnéithe sonracha an daonra agus atarlú na dtairbhithe, minicíocht na ndeontas a dheonaítear agus méid na nidirbheart a chur san áireamh agus aon fhorluí maoiniúcháin a sheachaint freisin.
 A bhuí le roinnt bearta simplithe a cuireadh i bhfeidhm ó 2014 is lú na rátaí earráide. Is ísle i bhfad an ráta earráide a braitheadh de bharr an fhíoraithe ex-post ar dheontais EIT ná an leibhéal ábharthachta 2%.
 A bhuí leis an gcóras rialaithe arna bhunú ag EIT tá dearbhú réasúnta ann go ndéanfar bainistiú leordhóthanach ar na rioscaí a bhaineann le héifeachtacht agus éifeachtúlacht na noibríochtaí, go náiritheofar dlíthiúlacht agus rialtacht na nidirbheart is bun leo agus go mbainfear amach cothromaíocht idir an tiontaobhas agus an rialú. Mar chuid den chóras rialaithe arna chur i bhfeidhm ag EIT, tá an straitéis iniúchóireachta bunaithe ar iniúchadh airgeadais arna dhéanamh ar shampla ionadaíoch den chaiteachas ar fud bhuiséad iomlán EIT, go háirithe trí na deontais bhliantúla arna ndámhachtain ar bhonn bliantúil. Féadfar an sampla ionadaíoch seo a chomhlánú le rogha a bhunófar ar mheasúnú ar na rioscaí a bhaineann le caiteachas le linn na seiceálacha ex-ante ar 100% d'éilimh agus bainfear leas as an taithí a gheofar sa mheasúnú ar chreat rialaithe an mheasúnaithe riosca do chur chun feidhme deontas. Leanfar d'iniúchtaí a dhéanamh ar chaiteachas ar bhealach comhleanúnach i gcomhréir le prionsabail na barainneachta, na héifeachtúlachta agus na héifeachtachta.
 A mhéid a bhaineann le rialú inmheánach Chreat EIT, tá straitéis fhoriomlán forbartha ag EIT, lena náirítear struchtúr maoirseachta maidir le cur chun feidhme próiseas rialaithe inmheánach lena dtugtar tacaíocht do shaolré iomlán an chaiteachais. Déanann an lucht bainistíochta sinsearach a áirithiú go nglacfaidh an Bord Rialaithe go foirmiúil leis an straitéis fhoriomlán seo agus go gcuirfidh sé chun feidhme í. Ar phríomheilimintí na straitéise seo tá cleachtas pleanála agus tuairiscithe lena leantar caighdeáin an Choimisiúin agus atá nasctha le cur chuige an Bhainistithe Riosca. Thairis sin, tá roinnt Buan-Nósanna Imeachta Oibríochta (SOP) forbartha ag EIT. Is treoracha mionsonraithe i scríbhinn iad buan-nósanna imeachta oibríochta chun aonfhoirmeacht maidir le feidhmíocht próisis shonraigh a bhaint amach; de ghnáth cumhdaítear níos mó sna treoracha ná aon chúram nó réimse in EIT, san Aonad, sa Roinn nó sna foirne.
 Is iad PENanna agus na comhpháirtithe difriúla a sholáthraíonn deimhnithe iniúchóireachta maidir leis na ráitis airgeadais, ar deimhnithe iad trína ndeimhníonn iniúchóirí neamhspleácha atá ar conradh ag EIT dlíthiúlacht agus comhlíontacht na méideanna a dhearbhaítear sna tuarascálacha airgeadais.
 2.2.3.
 Meastachán ar chost-éifeachtúlacht na rialuithe agus an bonn cirt atá leis sin (cóimheas “costais rialaithe ÷ luach na gcistí gaolmhara arna mbainistiú”) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)
 Maidir le costais rialaithe EIT, de réir an mheastacháin is déanaí, is ísle iad ná 3% de na cistí arna mbainistiú, agus tá riosca earráide 1% ann freisin. Déantar gníomhaíochtaí ceartaitheacha go tráthrialta trí bhíthin deimhnithe maidir le ráitis airgeadais agus maidir le hiniúchtaí ex post. A bhuí le méid na hinstitiúide agus lena cur chuige seachfhoinsithe éifeachtach éifeachtúil féadtar na costais a bhaineann leo a bheith fós íseal agus leibhéal an dearbhaithe a bheith fós leordhóthanach, faoi mar a léiríodh leis na dearbhuithe urrúis ag Cúirt Iniúchóirí na hEorpa le déanaí.
 2.3.
 Bearta chun calaois agus neamhrialtachtaí a chosc
 Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise.
 Déanfaidh EIT bearta iomchuí lena náiritheofar go gcosnaítear leas airgeadais an Aontais.
 Tá EIT meáite ar an gcalaois a chomhrac ag gach céim den phróiseas bainistithe deontas agus de ghníomhaíochtaí eile a chuirtear chun feidhme. Le gach cinneadh a ghlacfaidh EIT agus le gach conradh a chuirfidh EIT i gcrích forálfar go sonrach go bhféadfaidh an Oifig Eorpach Frith-Chalaoise (OLAF) agus an Chúirt Iniúchóirí cigireacht ar an láthair a dhéanamh ar dhoiciméid gach conraitheora agus gach fochonraitheora a bhfuil maoiniú de chuid an Aontais faighte aige, lena náirítear ag áitreabh na dtairbhithe deiridh.
 Ó bhí 2015 ann tá Straitéis Frith-Chalaoise ag EIT atá i gcomhréir le straitéis an Choimisiúin agus tá sé ag cur feabhas go leanúnach ar a bhearta chun calaois a chosc agus a bhrath.
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteideal an chreata airgeadais ilbhliantúil agus na línte buiséid nua arna mbeartú
 Líne buiséid
 Saghas
 caiteachais
 Ranníocaíocht
 01.010101 Caiteachas a bhaineann le gníomhairí oifigiúla agus sealadacha a chuireann na cláir thaighde agus nuálaíochta chun feidhme - Fís Eorpach
 01.010102 Pearsanra seachtrach a chuireann cláir thaighde agus nuálaíochta chun feidhme – Fís Eorpach
 01.010103 Caiteachas eile bainistíochta maidir le cláir thaighde agus nuálaíochta – Fís Eorpach
 Ceannteideal I – An Margadh aonair, Nuálaíocht agus an Clár Oibre Digiteach
 Neamhdhif.
 12
 .
 ó thíortha de chuid CSTE
 13
 ó thíortha is iarrthóirí
 14
 ó thríú tíortha
 de réir bhrí Airteagal [21(2)(b)] den Rialachán Airgeadais
 01.02.03.XX an Institiúid Eorpach um Nuálaíocht agus Teicneolaíocht (EIT)
 Difreáilte
 TÁ
 TÁ
 TÁ
 NÍL
 3.2.
 An tionchar a mheastar a bheidh ag an togra/tionscnamh ar chaiteachas
 3.2.1.
 Achoimre ar an tionchar a mheastar a bheidh ag an togra/tionscnamh ar chaiteachas
 EUR milliúin (go dtí an tríú deachúil)
 Ceannteideal an chreata airgeadais
 ilbhliantúil:
 I
 Ceannteideal I – An Margadh aonair, Nuálaíocht agus an Clár Oibre Digiteach
 2021
 2022
 2023
 2024
 2025
 2026
 2027
 Tar éis 2027
 IOMLÁN
 Teideal I Buiséad EIT (Caiteachas foirne)
 15
 Gealltanais = Íocaíochtaí
 (1)
 5.413
 5.588
 5.768
 5.954
 6.147
 6.346
 6.551
 41.767
 Teideal II Buiséad EIT (Caiteachas bonneagair agus oibríochta)
 Gealltanais = Íocaíochtaí
 (2)
 1.309
 1.335
 1.362
 1.389
 1.417
 1.445
 1.474
 9.732
 Teideal III Buiséad EIT (Caiteachas oibríochta). Leithreasuithe faoi chomhair oibríochtaí (de réir na línte buiséid a liostaítear faoi 3.1)
 Gealltanais
 (3)
 386.423
 394.190
 402.088
 410.155
 418.460
 426.790
 435.394
 2 873.500
 Íocaíochtaí
 (4)
 270.496
 391.860
 399.719
 407.735
 415.969
 424.291
 432.813
 130.618
 2.873.500
 01.02.03.XX An Institiúid Eorpach um Nuálaíocht agus Teicneolaíocht (EIT) – Leithreasuithe faoi chomhair Oibríochtaí
 Gealltanais
 (5)=(1)+ (2) +(3)
 393.145
 401.113
 409.218
 417.499
 426.024
 434.581
 443.419
 2 925.000
 Íocaíochtaí
 (6)=(1)+(2)+(4)
 277.218
 398.783
 406.849
 415.079
 423.533
 432.082
 440.838
 130.618
 2.925.000
 01.010101 Caiteachas a bhaineann le gníomhairí oifigiúla agus sealadacha a chuireann na cláir thaighde agus nuálaíochta chun feidhme - Fís Eorpach
 Gealltanais = Íocaíochtaí
 (7)
 0.527
 0.545
 0.565
 0.584
 0.605
 0.626
 0.648
 4.100
 01.010102 Pearsanra seachtrach a chuireann cláir thaighde agus nuálaíochta Institiúidí Ardoideachais chun feidhme
 Gealltanais = Íocaíochtaí
 (8)
 0.108
 0.110
 0.113
 0.115
 0.117
 0.119
 0.122
 0.804
 01.010103 Caiteachas bainistíochta eile i gcomhair chláir thaighde agus nuálaíochta Institiúidí Ardoideachais
 Gealltanais = Íocaíochtaí
 (9)
 9.445
 9.629
 9.816
 10.006
 10.202
 10.398
 10.600
 70.096
 Leithreasuithe de chineál riaracháin arna maoiniú as imchlúdach an chláir
 16
 Gealltanais = Íocaíochtaí
 (10)=(7)+ (8) +(9)
 10.081
 10.285
 10.493
 10.705
 10.924
 11.143
 11.370
 75.000
 IOMLÁN leithreasuithe faoi CHEANNTEIDEAL 1 den chreat airgeadais ilbhliantúil do EIT
 Gealltanais
 (11) =(5)+(10)
 403.226
 411.398
 419.711
 428.204
 436.948
 445.724
 454.789
 3 000.000
 Íocaíochtaí
 (12)=(6)+(10)
 287.299
 409.068
 417.342
 425.784
 434.456
 443.225
 452.208
 130.618
 3.000.000
 Ceannteideal an chreata airgeadais
 ilbhliantúil:
 7
 "Caiteachas riaracháin"
 Chun an chuid seo a líonadh isteach, ba cheart na ‘sonraí buiséid de chineál riaracháin’ a úsáid arna niontráil ar dtús san
 Iarscríbhinn a ghabhann leis an Ráiteas Airgeadais Reachtach
 , iarscríbhinn a uaslódáiltear chuig DECIDE chun críocha comhairliúcháin idirsheirbhíse.
 EUR milliúin (go dtí an tríú deachúil)
 an Coimisiún Eorpach
 2021
 2022
 2023
 2024
 2025
 2026
 2027
 Tar éis 2027
 IOMLÁN
 IOMLÁN na leithreasuithe faoi CHEANNTEIDEAL 7 den chreat airgeadais ilbhliantúil do EIT
 (Iomlán gealltanas = Iomlán íocaíochtaí)
 EUR milliúin (go dtí an tríú deachúil)
 2021
 2022
 2023
 2024
 2025
 2026
 2027
 Tar éis 2027
 IOMLÁN
 IOMLÁN leithreasuithe
 ar fud na gCEANNTEIDEAL
 den chreat airgeadais ilbhliantúil do EIT
 Gealltanais
 403.226
 411.398
 419.711
 428.204
 436.948
 445.724
 454.789
 3 000.000
 Íocaíochtaí
 287.299
 409.068
 417.342
 425.784
 434.456
 443.225
 452.208
 130.618
 3 000.000
 3.2.2.
 Achoimre ar an tionchar a mheastar a bheidh ag an togra/tionscnamh ar leithreasuithe de chineál riaracháin
 ◻
 Ní éilíonn an togra/tionscnamh go núsáidfear leithreasuithe de chineál riaracháin
 X
 Éilíonn an togra/tionscnamh go núsáidfear leithreasuithe de chineál riaracháin mar a mhínítear thíos:
 EUR milliúin (go dtí an tríú deachúil)
 Blianta
 2021
 2022
 2023
 2024
 2025
 2026
 2027
 IOMLÁN
 CEANNTEIDEAL 7
 den chreat airgeadais ilbhliantúil
 Acmhainní daonna
 Caiteachas riaracháin eile
 Fo-iomlán CHEANNTEIDEAL 7
 den chreat airgeadais ilbhliantúil
 Lasmuigh de CHEANNTEIDEAL 7
 den chreat airgeadais ilbhliantúil
 Acmhainní daonna. Líne 01.010101 Oifigigh agus an Fhoireann Shealadach a chuireann cláir thaighde agus nuálaíochta Institiúidí Ardoideachais chun feidhme
 0.527
 0.545
 0.565
 0.584
 0.605
 0.626
 0.648
 4.100
 Acmhainní daonna. Líne 01.010102 Pearsanra seachtrach a chuireann cláir thaighde agus nuálaíochta Institiúidí Ardoideachais chun feidhme
 0.108
 0.110
 0.113
 0.115
 0.117
 0.119
 0.122
 0.804
 Líne 01.010103 Caiteachas bainistíochta eile i gcomhair chláir thaighde agus nuálaíochta Institiúidí Ardoideachais
 9.445
 9.629
 9.816
 10.006
 10.202
 10.398
 10.600
 70.096
 Fo-iomlán
 lasmuigh de CHEANNTEIDEAL 7
 den chreat airgeadais ilbhliantúil
 10.081
 10.285
 10.493
 10.705
 10.924
 11.143
 11.370
 75.000
 IOMLÁN
 10.081
 10.285
 10.493
 10.705
 10.924
 11.143
 11.370
 75.000
 Na leithreasuithe is gá le haghaidh acmhainní daonna agus caiteachas eile de chineál riaracháin, cumhdófar iad leis na leithreasuithe sin san Ard-Stiúrthóireacht atá sannta cheana do bhainistíocht an bhirt agus/nó atá athshannta laistigh den Ard-Stiúrthóireacht, mar aon le haon leithdháileadh breise a d'fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.
 3.2.2.1
 Na hacmhainní daonna a mheastar a bheidh riachtanach
 17
 ◻
 Ní éilíonn an togra/tionscnamh go núsáidfear acmhainní daonna.
 X
 Éilíonn an togra/tionscnamh go núsáidfear acmhainní daonna mar a mhínítear thíos:
 Sloinnfear an meastachán in aonaid de choibhéis lánaimseartha (FTE)
 Blianta
 2021
 2022
 2023
 2024
 2025
 2026
 2027
 • Poist don phlean bunaíochta (oifigigh agus foireann shealadach)
 Ceanncheathrú agus Oifigí Ionadaíocht an Choimisiúin
 4
 4
 4
 4
 4
 4
 4
 Toscaireachtaí
 Taighde
 • Foireann sheachtrach (i gcoibhéis lánaimseartha: FTE) - AC, AL, END, INT agus JED
 18
 Ceannteideal 7
 Arna maoiniú as CEANNTEIDEAL 7 den chreat airgeadais ilbhliantúil
 - sa cheanncheathrú
 - i dtoscaireachtaí
 Arna maoiniú as imchlúdach an chláir
 19
 - sa cheanncheathrú
 2
 2
 2
 2
 2
 2
 2
 - i dToscaireachtaí
 Taighde
 Eile (sonraigh)
 IOMLÁN
 6
 6
 6
 6
 6
 6
 6
 Soláthrófar na hacmhainní daonna is gá le baill foirne ón Ard-Stiúrthóireacht a bhfuil bainistíocht an bhirt faoina gcúram cheana agus/nó ar athshannadh a gcúraimí laistigh den Ard-Stiúrthóireacht, mar aon le haon leithdháileadh breise a d'fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.
 Cur síos ar na cúraimí a bheidh le déanamh:
 Oifigigh agus pearsanra sealadach
 - Tuairim an Choimisiúin a ullmhú maidir le Doiciméad Clársceidealaithe Aonair (SPD);
 - Seasamh bhreathnóir an Choimisiúin ag cruinnithe Bhord Rialaithe EIT a ullmhú;
 - Cinneadh an Choimisiúin a ullmhú maidir le comhaltaí Bhord Rialaithe EIT a cheapadh;
 - Comhordú ginearálta le seirbhísí eile de chuid an Choimisiúin agus comhordú agus ailíniú le tionscnaimh eile de chuid an Aontais Eorpaigh, go háirithe Fís Eorpach;
 - Seasamh an Choimisiúin ag Ardán Geallsealbhóirí EIT a ullmhú;
 - Seasamh an Choimisiúin ag ‘Grúpa Ionadaithe na mBallstát’ a ullmhú
 - Na cruinnithe bliantúla idir seirbhísí PENanna EIT agus seirbhísí an Choimisiúin a eagrú;
 - Obair leantach a dhéanamh maidir le glaonna ar PENanna nua;
 Faireachán agus meastóireacht ar EIT;
 -Comhlíontacht na gcéimeanna faoi lipéad EIT le gníomhaíochtaí arna ndéanamh i gcomhthéacs an Réimse Ardoideachais a dheimhniú;
 - Cúraimí a bhaineann le próisis an Choimisiúin a ullmhú maidir le pleanáil straitéiseach agus clársceidealú (AAR ...) agus bainistiú buiséid;
 - Obair leantach maidir le hIniúchtaí ó Chumas Iniúchóireachta Inmheánaí (IAC) agus ón tSeirbhís um Iniúchóireacht Inmheánach (IAS) agus ó Chúirt Iniúchóirí na hEorpa (CIE).
 Pearsanra seachtrach
 - Rannchuidiú le tuairim an Choimisiúin maidir le Doiciméad Clársceidealaithe Aonair (SPD) a ullmhú;
 - Rannchuidiú leis an gcomhordú ginearálta le seirbhísí eile de chuid an Choimisiúin agus comhordú agus ailíniú le tionscnaimh eile de chuid an Aontais Eorpaigh, go háirithe Fís Eorpach;
 - Rannchuidiú le seasamh an Choimisiúin ag Ardán Geallsealbhóirí EIT;
 - Rannchuidiú le seasamh an Choimisiúin ag ‘Grúpa Ionadaithe na mBallstát’
 - Rannchuidiú leis na cruinnithe bliantúla idir seirbhísí PENanna EIT agus seirbhísí an Choimisiúin a eagrú;
 - Obair leantach a dhéanamh maidir leis na glaonna ar PENanna nua;
 -Rannchuidiú le comhlíontacht na gcéimeanna faoi lipéad EIT le gníomhaíochtaí arna ndéanamh i gcomhthéacs an Réimse Ardoideachais a dheimhniú;
 - Rannchuidiú le próisis an Choimisiúin a ullmhú maidir le pleanáil straitéiseach agus clársceidealú (AAR ...) agus bainistiú buiséid;
 - Rannchuidiú leis an obair leantach maidir le hIniúchtaí (IAC, IAS agus CIE).
 3.2.2.2
 Na hacmhainní daonna a mheastar a bheidh riachtanach san Institiúid Eorpach um Nuálaíocht agus Theicneolaíocht (EIT)
 Sloinnfear an meastachán in aonaid de choibhéis lánaimseartha
 EIT (i mBúdaipeist)
 2021
 2022
 2023
 2024
 2025
 2026
 2027
 Oifigigh an Choimisiúin
 Ar AD iad
 Ar AST iad
 Ar AST-SC iad
 Gníomhairí Sealadacha
 Ar AD iad
 40
 40
 40
 40
 40
 40
 40
 Ar AST iad
 5
 5
 5
 5
 5
 5
 5
 Ar AST-SC iad
 Gníomhairí ar conradh
 23
 23
 23
 23
 23
 23
 23
 SNInna
 2
 2
 2
 2
 2
 2
 2
 Iomlán
 70
 70
 70
 70
 70
 70
 70
 Cur síos ar na cúraimí a bheidh le déanamh:
 Oifigigh agus pearsanra sealadach
 - Buiséad EIT, pleanáil agus tuairisciú;
 - Clár Oibre EIT maidir le Simpliú;
 - Sraitheanna nua ainmnithe agus roghnaithe PENanna a ullmhú;
 - Comhordú agus ailíniú le tionscnaimh eile de chuid an Aontais, go háirithe Fís Eorpach;
 - Ardán Geallsealbhóirí EIT;
 - Grúpa Ionadaithe na mBallstát
 - Cruinnithe Bhord Rialaithe agus Choiste Feidhmiúcháin EIT a ullmhú;
 - Cruinnithe agus Éisteachtaí idir EIT agus PENanna a eagrú;
 - PENanna atá ann cheana a chomhdhlúthú;
 - Faireachán agus meastóireacht a dhéanamh ar PENanna agus ar na gníomhaíochtaí arna gcomhordú ag EIT;
 - Tionchar EIT trí chomhroinnt agus scaipeadh eolais agus tríd an bhfor-rochtain agus an nochtadh idirnáisiúnta;
 - Na gníomhaíochtaí arna gcomhordú ag EIT a dhearadh agus a bhainistiú;
 - Comhar agus sineirgí a chothú idir PENanna;
 - Gníomhaíochtaí oideachais arna ndéanamh ag PENanna a dhearadh agus a chomhordú;
 - Cumarsáid EIT a chur chun feidhme;
 - Glaonna ar PENanna a sheoladh agus obair leantach a dhéanamh maidir leo;
 - Na hIniúchtaí (an tSeirbhís um Iniúchóireacht Inmheánach, Cumas iniúchóireachta inmheánaí, Cúirt Iniúchóirí na hEorpa) a bhainistiú.
 Pearsanra seachtrach
 - Rannchuidiú leis na sraitheanna nua ainmnithe agus roghnaithe PENanna a ullmhú;
 - Rannchuidiú le clár oibre Fiontraíochta agus Oideachais EIT;
 - Rannchuidiú le hArdán Geallsealbhóirí EIT;
 - Rannchuidiú le ‘Grúpa Ionadaithe na mBallstát’
 - Rannchuidiú le Boird Rialaithe agus Coiste Feidhmiúcháin EIT a ullmhú;
 - Rannchuidiú le dearbhú a dhéanamh ar chomhlíontacht na gcéimeanna faoi lipéad EIT le gníomhaíochtaí arna ndéanamh i gcomhthéacs Réimse an Ardoideachais;
 - Rannchuidiú le cur chun feidhme theachtaireacht EIT;- Rannchuidiú le gníomhaíochtaí arna gcomhordú ag EIT a bhainistiú;
 - Rannchuidiú le faireachán a dhéanamh ar PENanna agus ar na gníomhaíochtaí arna gcomhordú ag EIT agus le hobair leantach a dhéanamh maidir leo.
 3.2.3.
 Ranníocaíochtaí ó thríú páirtithe
 I gcás an togra/tionscnaimh seo:
 ◻
 ní dhéantar foráil maidir le cómhaoiniú le tríú páirtithe
 Le X, déantar foráil maidir leis an gcómhaoiniú le tríú páirtithe atá réamh-mheasta thíos:
 Leithreasuithe in EUR milliúin (go dtí an tríú deachúil)
 Blianta
 2021
 2022
 2023
 2024
 2025
 2026
 2027
 IOMLÁN
 Sonraigh an comhlacht cómhaoinithe
 IOMLÁN leithreasuithe cómhaoinithe
 20
 p.m.
 p.m.
 p.m.
 p.m.
 p.m.
 p.m.
 p.m.
 p.m.
 3.3.
 An tionchar a mheastar a bheidh ar ioncam
 ◻
 Ní bheidh tionchar airgeadais ar bith ag an togra ar ioncam.
 X
 Beidh an tionchar airgeadais seo a leanas ag an togra/tionscnamh:
 ◻
 ar acmhainní dílse
 X
 ar ioncam eile
 má tá an tioncam sannta do línte caiteachais, sonraigh sin ◻
 EUR milliúin (go dtí an tríú deachúil)
 Líne buiséid ioncaim:
 Tionchar an togra/tionscnaimh
 2021
 2022
 2023
 2024
 2025
 2026
 2027
 Mír 6013
 p.m.
 p.m.
 p.m.
 p.m.
 p.m.
 p.m.
 p.m.
 I gcás ioncam ilghnéitheach atá 'sannta', sonraigh na línte buiséid a nimrítear tionchar orthu.
 01.02XX Leithreasuithe arna bhfabhrú ó ranníocaíochtaí ó thríú páirtithe
 Aon rud eile (e.g. an modh nó an fhoirmle a úsáideadh chun an tionchar ar ioncam a ríomh nó aon fhaisnéis eile).
 Féadfaidh tríú tíortha rannchuidiú leis an gClár trí chomhaontuithe comhlachais. Leagfar amach na coinníollacha lena gcinnfear leibhéal na ranníocaíochta airgeadais i gcomhaontuithe comhlachais le gach tír agus áiritheofar go ndéanfar ceartú uathoibríoch ar aon mhíchothromaíocht shuntasach i gcomparáid leis an méid a fhaigheann eintitis a bhunaítear sa tír chomhlachaithe trína bheith rannpháirteach sa chlár, agus costais maidir le bainistiú an chláir á gcur san áireamh.
 (1)
 Rialachán (CE) Uimh 294/2008 ó Pharlaimint na hEorpa agus ón gComhairle an 11 Márta 2008 lena mbunaítear an Institiúid Eorpach um Nuálaíocht agus Teicneolaíocht (IO L 97, 9.4.2008, lch. 1). Arna leasú le Rialachán (AE) Uimh. 1292/2013 ó Pharlaimint na hEorpa agus ón gComhairle an 11 Nollaig 2013 (IO L 347, 11.12.2013, lch. 174).
 (2)
 Togra le haghaidh Rialachán ó Pharlaimint na hEorpa agus ón gComhairle lena mbunaítear Fís Eorpach – an Clár Réime um Thaighde agus um Nuálaíocht, lena leagtar síos na rialacha maidir le rannpháirtíocht agus leathadh. COM(2018) 435 final.
 (3)
 Cumhdaíonn an COSN atá ann faoi láthair an tréimhse 2014-2020.
 (4)
 ICF (2017), Meastóireacht, lch. 36.
 (5)
 IO L 97, 9.4.2008, lch. 1.
 (6)
 Tagairt don Rialachán athmhúnlaithe maidir le EIT arna ghlacadh.
 (7)
 Mar a thagraítear dó in Airteagal 58(2)(a) nó (b) den Rialachán Airgeadais.
 (8)
 COM(2018) 435 críochnaitheach.
 (9)
 Airteagal 9(2)(c)(2).
 (10)
 Is féidir mionsonraí ar na modhanna bainistíochta agus tagairtí don Rialachán Airgeadais a fheiceáil ar shuíomh gréasáin Ard-Stiúrthóireacht an Bhuiséid:
 https://myintracomm.ec.europa.eu/budgweb/EN/man/budgmanag/Pages/budgmanag.aspx
 (11)
 COM (2018) 323 críochnaitheach, 2.5.2018
 (12)
 LD = Leithreasuithe difreáilte / LN = Leithreasuithe neamhdhifreáilte.
 (13)
 CSTE: Comhlachas Saorthrádála na hEorpa.
 (14)
 Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh a bheith ina niarrthóirí.
 (15)
 Ríomhadh costas fhoireann EIT agus Theideal II tríd an gcomhéifeacht cheartúcháin le haghaidh na hUngáire (71.9) a úsáid, mar a shonraítear ar leathanach 16, tábla 5 de
 https://ec.europa.eu/eurostat/documents/6939681/7070380/Annualreport2018.pdf/97053a94-29eb-4e93-8883-e826426e3d55
 (16)
 Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid AE (seanlínte "BA") a chur chun feidhme, taighde indíreach, taighde díreach. Is ionann sin agus an tuasmhéid ón méid a leithdháiltear ar EIT ón gClár, atá le caitheamh ar chaiteachas riaracháin an Choimisiúin.
 (17)
 Tá na figiúirí seo ailínithe le ráiteas airgeadais Reachtach foriomlán an chláir Fís Eorpach nach náirítear ann ach an fhoireann údaraithe atá i mbun oibre in 2020 in Ard-Stiúrthóireachtaí, ach nach ndéanann aon réamhbhreith ar na riachtanais shonracha a d’fhéadfadh a bheith ann i leith na foirne a bheidh ag obair ar EIT don tréimhse 2021-2027.
 (18)
 AC = Ball foirne ar conradh; AL = Ball foirne áitiúil; SNE= Saineolaí náisiúnta ar iasacht; INT= Ball foirne gníomhaireachta; JPD = Saineolaithe sóisearacha i dtoscaireachtaí.
 (19)
 Fo-uasteorainn d'fhoireann sheachtrach arna cumhdach ag leithreasuithe faoi chomhair oibríochtaí (na seanlínte "BA").
 (20)
 Níl Comhaontuithe maidir le Comhlachas Déthaobhach socraithe go fóill. Cuirfear ranníocaíochtaí ó thíortha comhlachaithe isteach de bhreis ar na suimeanna a thíolactar sa Ráiteas Airgeadais Reachtach seo.
 ---documentbreak---
 AN COIMISIÚN EORPACH
 An Bhruiséil,11.7.2019
 COM(2019) 330 final
 IARSCRÍBHINN
 a ghabhann leis an
 Togra le haghaidh Cinneadh ó Pharlaimint na hEorpa agus ón gComhairle
 maidir le Clár Oibre Straiteiseach um Nualaíocht na hInstitiúide Eorpaí um Nuálaíocht agus Teicneolaíocht (EIT) 2021-2027: Borradh a chur faoi Thallann Nuálaíochta agus faoi Chumas Nuálaíochta na hEorpa
 {SEC(2019) 275 final} - {SWD(2019) 330 final} - {SWD(2019) 331 final}
 IARSCRÍBHINN
 Clár
 1.Réamhrá
 1.1.EIT ionstraim nuálaíochta bhunúsach de chuid an Aontais
 1.2.Príomhbhuanna
 1.3.Na Príomhdhúshláin
 2.Caighdeáin a ardú: EIT in 2021-2027
 2.1.Cuspóirí
 2.2.Seasamh i gclár Fís Eorpach
 3.Borradh a chur faoi Thallann agus faoi Chumas Nuálaíochta na hEorpa
 3.1.Pobail Eolais agus Nuálaíochta
 3.2.Tacú le cumas nuálaíochta an ardoideachais
 3.3.Gníomhaíochtaí cothrománacha EIT
 3.4.É a chur ar obair
 3.5.Sineirgí agus comhlántachtaí le cláir eile
 4.Acmhainní
 4.1.Riachtanais bhuiséadacha
 4.2.Tionchar (faireachán agus meastóireacht)
 5.Iarscríbhinn 1A
 6.Iarscríbhinn 1B
 1.Réamhrá
 Sa Chlár Oibre Straitéiseach um Nuálaíocht (COSN) leagtar amach an straitéis agus na tosaíochtaí maidir leis an Institiúid Eorpach um Nuálaíocht agus Teicneolaíocht (EIT) don tréimhse 2021-2027. Is é atá ann príomhdhoiciméad beartais EIT don chéad chlárthréimhse eile agus sainítear ann na cuspóirí, na príomhghníomhaíochtaí, na torthaí a bhfuiltear ag súil leo agus na hacmhainní a bheidh de dhíth. Áirithítear le COSN an tailíniú is gá a dhéanamh idir EIT agus an [togra maidir le Fís Eorpach], arb é atá ann clár réime an Aontais lena dtugtar tacaíocht don taighde agus don nuálaíocht don tréimhse 2021-2027. Áirithítear leis chomh maith sineirgí agus comhlántachtaí iomchuí idir gníomhaíochtaí EIT agus tionscnaimh, beartais agus ionstraimí eile de chuid an Aontais.
 Tá COSN 2021-2017 bunaithe ar an measúnú tionchair a rinne an Coimisiún Eorpach. Tugtar san áireamh ann an dréacht-COSN ó Bhord Rialaithe EIT a cuireadh faoi bhráid an Choimisiúin Eorpaigh an 20 Nollaig 2017, i gcomhréir le Rialachán EIT
 1
 . Léirítear ann an [togra (nua) maidir le Fís Eorpach] ón gCoimisiún Eorpach Meitheamh 2018 agus, go háirithe, ról ríthábhachtach EIT ina cháil mar chuid de Cholún [na Nuálaíochta Oscailte] (Colún III), agus an chaoi a rannchuidíonn sé le haghaidh a thabhairt ar dhúshláin dhomhanda lena náirítear spriocanna i ndáil le cuspóirí aeráide atá leagtha síos, agus iomaíochas tionsclaíoch Eorpach (Colún II) agus eolaíocht barr feabhais (Colún I). Cuireann COSN leis na ceachtanna a foghlaimíodh le blianta anuas maidir le feidhmiú EIT agus le torthaí próisis comhairliúcháin leathain le páirtithe leasmhara tábhachtacha.
 Cuimsítear in COSN Pleanáil Straitéiseach d'Fhís Eorpach chun ailíniú a áirithiú le gníomhaíochtaí an Chláir Réime, le cláir ábhartha eile de chuid an Aontais agus comhsheasmhacht le tosaíochtaí agus gealltanais an Aontais agus chun comhlántacht agus sineirgí le cláir agus tosaíochtaí cistiúcháin náisiúnta agus réigiúnacha a mhéadú.
 1.1.EIT ionstraim nuálaíochta bhunúsach de chuid an Aontais
 Bunaíodh EIT in 2008 d’fhonn rannchuidiú leis an bhfás eacnamaíoch inbhuanaithe agus le hiomaíochas trí chumas nuálaíochta na mBallstát agus an Aontais Eorpaigh a atreisiú. Bhí sé ina cheannródaí i ndáil leis an oideachas, cúrsaí gnó agus an taighde (an triantán eolais) a chomhtháthú agus cuireadh béim láidir ar thallann na fiontraíochta agus scileanna nuálaíochta. Deimhníodh leis an meastóireacht mheántéarma a rinneadh ar EIT in 2018, go bhfuil réasúnaíocht uileghabhálach EIT bailí go fóill agus gurb ábhartha fós an tsamhail sin aige, eadhon comhtháthú an triantáin eolais ar son na nuálaíochta.
 Deich mbliana ó shin a bunaíodh EIT agus tá luas na nuálaíochta ag géarú go suntasach ó shin. Earnálacha eacnamaíocha a athmhúnlú, gnólachtaí atá ann cheana a shuaitheadh agus deiseanna nach bhfacthas a leithéid riamh a chruthú, sin an méid atá á dhéanamh de thoradh na nuálaíochta. De bhrí go bhfuil an tord eacnamaíoch domhanda ag síorathrú agus an iomaíocht idirnáisiúnta ag méadú tá an tAontas ag brath níos mó ar thallann agus tá a chumas chun dul i mbun nuálaíochta ag fás. Tá tábhacht níos mó ag baint le comhdhearadh, comhar agus comhchruthaitheacht idir disciplíní agus idir oideachas, cúrsaí gnó agus taighde anois ná mar a bhí riamh i ndáil le haghaidh a thabhairt ar dhúshláin dhomhanda a bhaineann leis an athrú aeráide, úsáid neamh-inbhuanaithe acmhainní nádúrtha, claochlú digiteach, athruithe déimeagrafacha nó an bhail a bheidh ar chúram sláinte agus bia sa todhchaí.
 Leis an [togra maidir le Fís Eorpach] le haghaidh Clár Réime nua lena dtugtar tacaíocht don taighde agus don nuálaíocht don tréimhse 2021-2027 thug an Coimisiún Eorpach gealltanas láidir cumas nuálaíochta na hEorpa a mhéadú a thuilleadh chun go mbeifear in ann freagairt do dhúshláin na todhchaí. De bhrí go bhfuil EIT ina chuid de [Cholún na hEorpa Nuálaí] den [togra maidir le Fís Eorpach] atreisítear an ról ar leith atá aige i ndáil le nuálaíocht a chothú trí lucht gnó, lucht oideachais, lucht taighde, údaráis phoiblí agus an tsochaí shibhialta a thabhairt le chéile. Léirítear sa [togra maidir le Fís Eorpach] uaillmhian mhéadaitheach an Aontais i dtaca leis an nuálaíocht agus an gá atá lena cur i gcrích.
 1.2.Príomhbhuanna
 Ón uair a bunaíodh é tá EIT ag teacht chun cinn diaidh ar ndiaidh mar ionstraim rathúil lena dtugtar aghaidh ar dhúshláin na sochaí. Is trí Phobail Eolais agus Nuálaíochta (PENanna), ar comhpháirtíochtaí Eorpacha ar scála mór iad idir eagraíochtaí oideachais, oiliúna, gnó agus taighde, is mó a fheidhmíonn sí. Faoi láthair is ann d'ocht PEN agus feidhmíonn siad sna réimsí seo a leanas: athrú aeráide, claochlú digiteach, fuinneamh, bia, sláinte, amhábhair, soghluaisteacht uirbeach agus déantúsaíocht bhreisluacha (féach Fíor 2).
 I ngach PEN tá idir cúig agus deich gcinn d'ionaid chomhlonnaithe
 2
 atá ceaptha gníomhú mar mhoil gheografacha chun an triantán eolais a chomhtháthú go praiticiúil. Eagraítear agus struchtúraítear iad de réir a gcomhthéacs náisiúnta agus réigiúnaigh faoi seach agus cuireann siad le gréasán uile-Eorpach de shaotharlanna, oifigí agus campais phríomh-chomhpháirtithe PENanna atá ann cheana.
 Is é is cuspóir do na PENanna punanna de ghníomhaíochtaí an triantáin eolais a reáchtáil trí bhíthin an méid seo a leanas:
 ·Gníomhaíochtaí oideachais agus oiliúna a bhfuil míreanna fiontraíochta láidre iontu chun an chéad ghlúin eile de dhaoine cumasacha a oiliúint, faoina náirítear dearadh agus cur chun feidhme clár ar a mbronnfar an lipéad EIT
 3
 , ar leibhéal máistreachta nó dochtúireachta go háirithe;
 ·Gníomhaíochtaí a thacaíonn leis an nuálaíocht chun táirgí, próisis agus seirbhísí nuálacha a fhorbairt le haghaidh a thabhairt ar dheiseanna gnó áirithe;
 ·Gníomhaíochtaí forbartha agus tacaíochta gnó, amhail scéimeanna luasaire chun cabhrú le fiontraithe fiontair a bhfuil rath orthu a dhéanamh dá gcuid smaointí agus chun dlús a chur leis an bpróiseas fáis.
 Is é atá sna PENanna éiceachórais nuálaíochta dinimiciúla a mbíonn raon leathan torthaí leo (féach Fíor 1 thíos).
 Fíor 1: torthaí EIT cothrom le dáta, foinse: EIT
 Tá an toideachas agus an oiliúint agus forbairt tallainne agus scileanna ina gcuid lárnach de shamhail EIT. Ní chuimsítear an tardoideachas sa slabhra breisluacha in aon ghníomhaíocht nuálaíochta eile de chuid an Aontais a mhéid a chuimsítear in EIT é. Tá clár oibre oideachais ríthábhachtach chun nuálaithe ardfhiontraíochta agus ardscileanna a fhorbairt. Faoi 2017 bhí clár máistreachta nó dochtúireachta a raibh lipéad EIT air tugtha i gcrích go rathúil ag breis agus 1700 céimí agus ghlac na mílte páirt i ngníomhaíochtaí agus formáidí oideachais fiontraíochta nuálacha.
 Díriú ar dhúshláin dhomhanda tríd an triantán eolais a chomhtháthú, is leis sin a dhéantar idirdhealú idir EIT agus ionstraimí nuálaíochta eile. A chuspóir fadtéarmach maidir le dul i ngleic le dúshláin dhomhanda trí bhíthin táirgí agus seirbhísí nuálacha agus trí thairbhí nithiúla a chur ar fáil dár sochaí agus dár saoránaigh, tá an cuspóir sin á chur i gcrích ag EIT trí dheontais a chur ar fáil do PENanna go ceann suas le cúig bliana déag. Tá sé curtha mar chuspóir ag EIT roimh na PENanna a bheith inbhuanaithe ó thaobh airgeadais de faoi cheann cúig bliana déag agus is gné ar leith é sin arb é a thagann as ar deireadh ionstraim nuálaíochta atá dírithe ar ghnó agus ar thorthaí. Sa chomhthéacs sin, ní mór do na PENanna straitéisí cruthaithe ioncaim a fhorbairt agus a chur chun feidhme chun a néiceachóras nuálaíochta a choinneáil tar éis na tréimhse ama a chumhdaítear leis an gcomhaontú deontais.
 Cuidíonn cur chuige EIT le nuálaíochtaí incriminteacha agus nuálaíochtaí suaiteacha araon chun aghaidh a thabhairt go héifeachtach ar theipeanna margaidh agus chun cuidiú le claochlú tionscail. Faoin gcur chuige sin is féidir straitéisí fadtéarmacha a fhorbairt chun aghaidh a thabhairt ar dhúshláin dhomhanda agus cuidítear le creatdálaí a fhorbairt atá bunriachtanach do theacht chun cinn éiceachórais nuálaíochta atá ag feidhmiú go maith agus faoinar féidir borradh a theacht faoin nuálaíocht.
 Cuireann EIT ardán éifeachtúil éifeachtach ar fáil chun PENanna a bhfuil tionchair ghréasáin láidre agus iarmhairtí dearfacha acu a sheoladh, a mhéadú agus a bhainistiú (féach Fíor 2 thíos). Tá an chéad ráig de PENanna (EIT Digital, EIT Climate-KIC agus EIT InnoEnergy) a seoladh in 2009 bunaithe go maith agus sách forbartha agus déanfar a gcreat-chomhaontuithe comhpháirtíochta a fhoirceannadh tar éis 2024 i gcomhréir leis an uastréimhse deontais. Tá an dara agus an tríú glúin de PENanna (EIT Health and EIT Raw Materials (2014), EIT Food (2016)) ag teacht in aibíocht. Tá an dá PEN a ainmníodh i Nollaig 2018, EIT Urban Mobility agus EIT Manufacturing, ag dul i mbun oibríochtaí in 2019.
 Fíor 2: Pobal Eolais agus Nuálaíochta EIT, foinse: an Coimisiún Eorpach
 Tá EIT, ina bhfuil ocht PEN agus breis agus míle comhpháirtí acu ó ghnólachtaí agus ó réimsí an taighde agus an oideachais, ar an éiceachóras nuálaíochta is mó dá dtugtar tacaíocht an Aontais. Thacaigh EIT le breis agus 1 200 cuideachta nuathionscanta agus fiontar nuálach, rud a d'fhág gur tharraing na cuideachtaí sin cistiú seachtrach breis agus EUR 890 milliún agus gur cruthaíodh breis agus 6 000 post sna cuideachtaí nuathionscanta. Is san earnáil gnó atá breis agus 50% de chomhpháirtithe PEN (tionscal, FBManna agus cuideachtaí nuathionscanta) rud a léiríonn go bhfuil sé i ngaireacht don mhargadh. Léirítear leis an méadú atá tagtha ar líon na gcomhpháirtithe i ngach PEN a mhealltaí atá an tsamhail EIT agus an poitéinseal fadtéarmach atá ann. In 2019, tá breis agus 600 gnólacht, 250 institiúid ardoideachais, 200 eagraíocht taighde agus breis agus 50 eagraíocht agus údarás ón tsochaí shibhialta rannpháirteach in PENanna EIT.
 I bhfianaise na néagothromaíochtaí réigiúnacha leanúnacha i bhfeidhmíocht na nuálaíochta sheol EIT Scéim Nuálaíochta Réigiúnach (SNR) in 2014 chun a fhor-rochtain réigiúnach a leathnú chuig tíortha ísealnuálaíochta agus meán-nuálaíochta. Trí bhíthin SNR, chuir EIT lena ghníomhaíochtaí ar fud na hEorpa agus cuireann sé deiseanna ar fáil anois do réigiúin ina bhfuil feidhmíocht nuálaíochta íseal páirt a ghlacadh i ngníomhaíochtaí an triantáin eolais mar chuid de phobal PEN. Is léiriú air sin chomh maith an sciar de mhaoiniú EIT a leithdháiltear ar chomhpháirtithe AE-13 (8.3% i gcomparáid le 4.8% i bhFís 2020 ó 2018 ar aghaidh).
 Fíor 3: EIT san Eoraip, foinse: EIT, 2018
 Lean EIT de bheith solúbtha agus bhí sé in ann na prionsabail rialachais agus na rialacha maidir le bainistíocht rathúil do PENanna a fhorbairt faoi scáth iomlán an chláir Fhís 2020 i gcomhréir le Rialachán EIT. De bhrí go bhfuil sé neamhspleách ó thaobh oibríochta de bhí sé in ann roinnt nuálaíochtaí a thástáil agus a chur chun feidhme go héifeachtach maidir le bainistiú a chuid tairbhithe amhail sásra cistiúcháin iomaíoch, spriocanna inbhuanaitheachta airgeadais agus táscairí feidhmíochta tábhachtacha.
 1.3.Na Príomhdhúshláin
 Tá EIT ina chuid de chreat foriomlán an chláir Fís Eorpach a bhfuil sé mar aidhm aige, inter alia, tionchar a bheith aige ó thaobh na heolaíochta, an gheilleagair/na teicneolaíochta agus na sochaí de chun bunús eolaíoch agus teicneolaíoch an Aontais a neartú; tosaíochtaí straitéiseacha beartais an Aontais a chur i gcrích, a iomaíochas a chothú sna Ballstáit uile, lena náirítear ina chuid tionscal, agus rannchuidiú le dul i ngleic le dúshláin dhomhanda, lena náirítear na Spriocanna Forbartha Inbhuanaithe. Chun go mbeidh rath ar an iarracht sin tá sé ríthábhachtach freagairt don riachtanas leanúnach atá ann an cumas nuálaíochta a mhéadú ar fud an Aontais. I bhfianaise a chuspóirí ginearálta tá trí dhúshláin ar leith roimh an Aontas a bheidh mar threoir ag gníomhaíochtaí EIT in 2021-2027.
 Ar an gcéad dul síos, tá méadú ag teacht ar an méid a bhíonn geilleagair an lae inniu ag brath ar na scileanna agus ar na cumais atá ag daoine agus ag eagraíochtaí chun táirgí agus seirbhísí a dhéanamh dá smaointe. Is mór an difear a dhéanann scileanna nuálaíochta agus cultúr fiontraíochta sa lá atá inniu ann go háirithe i réimsí teicneolaíocha agus eolaíochta agus i ndisciplíní eile freisin. Tá géarghá ann borradh eile a chur faoi chumas nuálaíochta institiúidí ardoideachais san Eoraip. Is é EIT is fearr atá in ann an méid sin a chur i gcrích faoi chreat an chláir Fís Eorpach.
 Ar an dara dul síos, tá an ghaireacht fhisiceach ar na tosca cumasúcháin a chuireann leis an nuálaíocht. Tionscnaimh atá dírithe ar ghréasáin nuálaíochta a fhorbairt agus ar sheirbhísí a chur ar fáil a bhfuil sé mar aidhm acu cuidiú le heolas a chruthú, a chomhroinnt agus a aistriú, tá ról lárnach ag na tionscnaimh sin maidir le hidirghníomhaíochtaí idir gnólachtaí, lucht léinn, eagraíochtaí taighde, rialtais agus daoine aonair a chur chun cinn. Mar sin féin, is mór an difríocht atá idir feidhmíochtaí taighde agus nuálaíochta ar fud an Aontais mar a léirítear sa Scórchlár Nuálaíochta Eorpach. Tá sé ríthábhachtach go mbeidh an nuálaíocht cuimsitheach agus fréamhaithe sna críocha áitiúla. A bhuí leis an gcur chuige 'áitbhunaithe' tá gníomhaíochtaí EIT réitithe go maith chun rannchuidiú le héiceachórais nuálaíochta áitiúla a neartú.
 Ar deireadh, bíonn meascán d'eolas, bonneagar agus tallann de dhíth ar éiceachórais nuálaíochta bhríomhara. Ní mór creatdálaí maidir le comhar idir lucht taighde, oideachais agus nuálaíochta san Eoraip a bheith ann mar aon le sineirgí láidre chun a áirithiú go ndéanfar foinsí tearca a infheistiú go cuí agus go héifeachtúil sa taighde agus sa nuálaíocht. Comhtháthú an triantáin eolais trí bhíthin PENanna atá ann cheana agus PENanna nua, is cinnte gur bealach é sin chun timpeallacht a chothú atá fabhrach don nuálaíocht agus is cuspóir treorach de chuid EIT é.
 2.Caighdeáin a ardú: EIT in 2021-2027
 Rannchuideoidh EIT mar chuid dhílis den chlár Fís Eorpach lena chuspóirí agus a thosaíochtaí uileghabhálacha a chur i gcrích. Beidh na PENanna ina gcuid de na Comhpháirtíochtaí Insititúidithe Eorpacha, is é sin le rá, go leanfaidh siad sraith prionsabal agus critéar saolré chun cur chuige tioncharbhunaithe oscailte comhleanúnach a áirithiú. Is é a léirítear dá bharr sin i gcuspóirí ginearálta EIT an ról foriomlán atá ag EIT i gclár Fís Eorpach agus an áit atá aige [i gColún na hEorpa Nuálaí].
 2.1.Cuspóirí
 Sainítear réimsí uileghabhálacha idirghabhála EIT sa [togra maidir le Fís Eorpach]. Leanfaidh EIT de bheith ag tacú lena Phobail Eolais agus Nuálaíochta (PENanna) chun na héiceachórais nuálaíochta a chuidíonn le dul i ngleic le dúshláin dhomhanda a neartú. Déanfaidh sé an méid sin trí chomhtháthú oideachais, taighde agus gnó a chothú agus ar an gcaoi sin timpeallachtaí atá fabhrach don nuálaíocht a fhorbairt, agus trí ghlúin nua fiontraithe a chur chun cinn agus tacú leo agus trí fhorbairt cuideachtaí nuálacha a spreagadh i sineirgíocht agus i gcomhlántacht le EIC. Agus an méid sin á chur i gcrích aige déanfaidh sé an méid seo a leanas go háirithe:
 (1)Éiceachórais nuálaíochta inbhuanaithe a neartú ar fud na hEorpa;
 (2)Nuálaíocht agus fiontraíocht a chothú trí bhíthin oideachas níos fearr;
 (3)Réitigh nua ar dhúshláin dhomhanda a thabhairt chuig an margadh.
 I gcomhréir leis na dúshláin shainaitheanta a bhfuil EIT ag tabhairt aghaidh orthu (mar a thuairiscítear i gcaibidil 1.3) agus ar mhaithe le rannchuidiú leis na cuspóirí uileghabhálacha thuas arna sainiú do EIT sa [togra maidir le Fís Eorpach] is iad seo a leanas cuspóirí sonracha EIT don tréimhse 2021-2027:
 (a)Tionchar PENanna agus chomhtháthú an triantáin eolais a mhéadú;
 (b)Cumas nuálaíochta na hearnála ardoideachais a mhéadú trí athrú institiúideach a chur chun cinn in institiúidí ardoideachais:
 (c)For-rochtain réigiúnach EIT a mhéadú chun aghaidh a thabhairt ar éagothromaíochtaí réigiúnacha sa chumas nuálaíochta ar fud an Aontais.
 2.2.Seasamh i gclár Fís Eorpach
 Trí na cuspóirí sin a chur i gcrích rannchuideoidh EIT le tionchair eolaíochta, gheilleagair/theicneolaíocha agus shochaíocha an chláir Fís Eorpach a bhaint amach go hiomlán. Leanfaidh sé de na héiceachórais nuálaíochta a chuidíonn le dul i ngleic le dúshláin dhomhanda a neartú trí chomhtháthú an triantáin eolais a chothú i réimsí gníomhaíochta na PENanna. Áiritheofar le próiseas um Pleanáil Straitéiseach an chláir Fhís Eorpach go mbeidh ailíniú níos dlúithe ann idir gníomhaíochtaí EIT agus an chuid eile den chlár Fís Eorpach. I bhfianaise an méid atá déanta aige cheana, beidh ról tábhachtach ag EIT sa Cholún 'Nuálaíocht Oscailte'.
 Is é toradh ríthábhachtach Cholún[ na hEorpa Nuálaí] sineirgí láidre idir EIT agus an Chomhairle Nuálaíochta Eorpach. Reáchtálfaidh EIT agus EIC gníomhaíochtaí comhlántacha arb é is aidhm leo an tacaíocht a thugtar d'fhiontair nuálacha a shruthlíniú. Bunaithe ar shaineolaíocht a PENanna, soláthróidh EIT seirbhísí luasghéaraithe gnó agus oiliúint do thairbhithe a fhaigheann cistiú EIC.
 Déanfaidh EIT rochtain thairbhithe EIC ar éiceachórais nuálaíochta PENanna agus ar ghníomhaithe an triantáin eolais ábhartha a éascú a thuilleadh. Ar an gcaoi sin féadfaidh tairbhithe EIC baint ghníomhach a bheith acu le gníomhaíochtaí PENanna agus tairbhe a bhaint as seirbhísí PENanna. San am céanna, féadfaidh tairbhithe EIT iarratas a dhéanamh ar ionstraimí EIC nuair nach mbeidh tacaíocht PENanna EIT ar fáil. Féadfaidh EIC cuidiú le cuideachtaí nuathionscanta a fhaigheann tacaíocht ó PENanna a bhfuil acmhainn mhór mhéadaithe iontu forbairt thapa a dhéanamh. Go háirithe, féadfaidh na fiontair is nuálaí a fhaigheann tacaíocht ó PENanna, má roghnaítear iad faoi EIC, leas a bhaint as tacaíocht airgeadais chumaiscthe a thairgeann ionstraimí luasaire EIC agus/nó as an tacaíocht airgeadais a thairgeann ionstraimí InvestEU.
 Áiritheoidh EIT sineirgí níos láidre le cláir agus tionscnaimh sa Cholún [Eolaíocht den Scoth], chun aistriú an eolais a thagann ó thaighde bunúsach ina fheidhmchlár nithiúla a luasghéarú, rud a rachaidh chun leasa na sochaí. Go háirithe, i dtaca le Gníomhaíochtaí Marie-Skłodowska-Curie, oibreoidh EIT i gcomhar chun scileanna nuálaíochta agus fiontraíochta chomhaltaí Ghníomhaíochtaí Marie-Skłodowska-Curie a fhorbairt.
 Rannchuideoidh EIT leis an gColún ‘Dúshláin Dhomhanda agus Iomaíochas Tionsclaíoch’ agus comhlánóidh sé gníomhaíochtaí ábhartha chun dul i ngleic le dúshláin dhomhanda agus iomaíochas an Aontais a mhéadú ar scála domhanda. Go háirithe, trí bhíthin a PENanna, féachfaidh EIT le rannchuidiú le misin ábhartha agus le cnuasaigh théamacha agus le Comhpháirtíochtaí Eorpa trí thacú go suntasach le bearta atá dírithe ar thaobh an éilimh agus trí sheirbhísí saothraithe a chur ar fáil chun treisiú le haistriú teicneolaíochta agus chun tráchtálú na dtorthaí a bhaintear amach a luasghéarú.
 Áiritheoidh EIT comhleanúnachas le sraith éiceachóras nuálaíochta na hEorpa d'Fhís Eorpach. Go háirithe, glacfaidh EIT páirt ghníomhach i ngníomhaíochtaí Fhóram EIC agus déanfaidh sé naisc idir Pobal EIT agus gníomhaíochtaí ábhartha lena dtugtar tacaíocht d'éiceachórais nuálaíochta chun dúbailt a sheachaint agus comhleanúnachas agus comhlántacht a áirithiú.
 Chomh maith leis sin scrúdófar deiseanna sineirgíochta idir an chuid Barr Feabhais a Chomhroinnt d'Fhís Eorpach agus na gníomhaíochtaí for-rochtana a fhaigheann tacaíocht ó EIT. Go háirithe, féadfaidh tíortha sprice de chuid Barr Feabhais a Chomhroinnt d'Fhís Eorpach giaráil a dhéanamh ar shaineolas EIT agus ar thacaíocht d’fhorbairt gníomhaíochtaí iartheachtacha (i.e. gar don mhargadh) ina gcáil mar spriocghrúpa ghníomhaíochtaí for-rochtana EIT.
 3.Borradh a chur faoi Thallann agus faoi Chumas Nuálaíochta na hEorpa
 Beidh ról atreisithe EIT, trí dhíriú ar ghníomhaíochtaí lena gcuirfear le luach ar leibhéal an Aontais agus lena rannchuideofar le cuspóirí an chláir Fhís Eorpach a bhaint amach, ina threoir ag straitéis EIT don tréimhse 2021-2027. Ar an gcéad dul síos, leanfaidh EIT de thacaíocht a thabhairt don chumas agus d'éiceachórais nuálaíochta trí bhíthin PENanna, trí iad a fhorbairt agus a leathnú a thuilleadh, agus trí PENanna nua a sheoladh. Ar an dara dul síos, agus é ag tógáil ar a thaithí ar chomhtháthú an triantáin eolais, tacóidh EIT go díreach le forbairt an chumais fiontraíochta agus nuálaíochta in earnáil an ardoideachais. Ar deireadh, trí bhíthin bearta cothrománacha níos éifeachtaí, áiritheoidh EIT go méadófar a thionchar ar leibhéal an Aontais. Ina theannta sin cuirfidh EIT feabhas ar a oibríochtaí i roinnt réimsí freisin d’fhonn a éifeachtacht, a éifeachtúlacht agus a thionchar a mhéadú.
 3.1.Pobail Eolais agus Nuálaíochta
 (1)Tacaíocht do PENanna atá ann cheana
 An triantán eolais a chomhtháthú ag EIT agus ag PENanna ar leibhéil an Aontais agus na mBallstát, ar leibhéil réigiúnacha agus áitiúla, leanfaidh sin de bheith ina chúram ríthábhachtach i dtaca le héiceachórais nuálaíochta a neartú agus iad a dhéanamh inbhuanaithe, agus réitigh nua ar dhúshláin dhomhanda a fhorbairt. Leanfaidh EIT de bheith ag tacú le punann PENanna (féach Fíor 2) agus neartóidh sé a thuilleadh a ardán rathúil lena ndéanann sé iad a sheoladh, a fhorbairt agus a bhainistiú. Leanfaidh PENanna de bheith ag feidhmiú trí bhíthin ionaid chomhlonnaithe. Leanfaidh PENanna d'inbhuanaitheacht airgeadais a shaothrú chun neamhspleáchas airgeadais ó dheontas EIT a bhaint amach san fhadtéarma (ar a dhéanaí, tar éis 15 bliana) trí infheistíocht phoiblí agus phríobháideach a ghiaráil.
 Déanfaidh EIT sciar mór dá bhuiséad a thiomnú do thacaíocht a thabhairt do PENanna. Déanfaidh sé anailísiú agus faireachán ar a bhfeidhmíocht agus áiritheoidh sé go gcuideoidh siad le cuspóirí EIT agus an Chláir Fís Eorpach a bhaint amach. Anuas ar an tacaíocht airgeadais, bunaithe ar cheachtanna a foghlaimíodh, cuirfidh EIT maoirseacht straitéiseach ar fáil do PENanna, mar aon le treoir maidir le saincheisteanna cothrománacha agus saincheisteanna sonracha, lena náirítear maidir le sineirgí a bhunú faoi réir an Chláir Fís Eorpach agus le tionscnaimh eile de chuid an Aontais. Go háirithe, cuideoidh EIT le PENanna comhéadain a bhunú agus gníomhaíochtaí comhpháirteacha a chothú le Comhpháirtíochtaí Eorpacha ábhartha agus le tionscnaimh agus cláir ábhartha eile de chuid an Aontais.
 Déanfaidh sé faireachán freisin ar dhámhachtain na Lipéad EIT do chláir oideachais agus oiliúna PENanna agus déanfaidh sé iniúchadh maidir le sásra dearbhaithe cáilíochta níos éifeachtaí, lena náirítear aitheantas agus creidiúnú seachtrach do Lipéad EIT
 Déanfaidh EIT seirbhísí comhroinnte do PENanna agus malartú taithí agus dea-chleachtas idir PENanna a éascú agus comhoibriú eatarthu (gníomhaíochtaí tras-PEN) maidir le hábhair théamacha agus chothrománacha a chothú. I gcás ina dtugann roinnt PENanna aghaidh cheana féin ar thosaíochtaí coiteanna beartais de chuid an Aontais i gcás nach ann do PENanna tiomnaithe is ag gníomhaíochtaí tras-PEN atá an cumas is airde. Tá ardchumas ag baint leis na pobail PENanna éagsúla a thabhairt le chéile i gcomhghníomhaíochtaí tiomanta comhleasa i dtaca le sineirgí agus cuirfidh EIT borradh faoi na gníomhaíochtaí sin agus glacfaidh sé páirt ghníomhach i sainiú inneachar agus struchtúr ghníomhaíochtaí thras-PEN. Déanfaidh sé faireachán ar chur chun feidhme ghníomhaíochtaí thras-PEN agus ar na torthaí a bhainfear amach agus é mar aidhm aige cuid dhílis de straitéisí PENanna a dhéanamh de na gníomhaíochtaí sin.
 (2)Tionchar réigiúnach PENanna a mhéadú
 Déanfaidh EIT a thionchar réigiúnach a mhéadú a tuilleadh trí bhíthin oscailteacht fheabhsaithe i dtaca le comhpháirtithe agus geallsealbhóirí ionchasacha agus straitéis réigiúnach níos soiléire do PENanna, lena náirítear naisc chuig na Straitéisí um Speisialtóireacht Chliste ábhartha.
 Is ar bhonn deonach a bhí Scéim Nuálaíochta Réigiúnach EIT, faoi stiúir EIT agus arna cur chun feidhme ag PENanna, á reáchtáil go dtí seo. Ó 2021 ar aghaidh, beidh SNRanna EIT ina gcuid dhílis de straitéis ilbhliantúil PEN. Leanfaidh EIT de threoir agus tacaíocht a chur ar fáil do PENanna chun straitéisí ilbhliantúla SNRanna EIT a ullmhú agus a chur chun feidhme. Trí bhíthin ghníomhaíochtaí SNRanna EIT, leanfar de thacaíocht fheabhsaithe a thabhairt do chumas nuálaíochta tíortha agus réigiún nach mbíonn ag feidhmiú go leordhóthanach i dtaca leis an nuálaíocht. Is ar a laghad 10% de thacaíocht fhoriomlán EIT lena dtugtar cistiú do PENanna a bheidh sa bhuiséad EIT atá dírithe ar ghníomhaíochtaí SNRanna EIT a chur chun feidhme. Is é is aidhm do ghníomhaíochtaí dá dtabharfar tacaíocht trí bhíthin SNRanna:
 ·cumais nuálaíochta an éiceachórais áitiúil a fheabhsú, trí bhíthin gníomhaíochtaí forbartha cumais agus idirghníomhaíochtaí níos dlúithe idir na gníomhaithe nuálaíochta áitiúla (cnuasaigh, gréasáin, údaráis réigiúnacha, institiúidí ardoideachais, eagraíochtaí taighde, institiúidí gairmoiliúna);
 ·éiceachórais nuálaíochta áitiúla a nascadh le héiceachórais nuálaíochta uile-Eorpacha trí chomhoibriú le PENanna EIT agus a nionaid chomhlonnaithe.
 Ina theannta sin, d'fhonn PENanna a chomhtháthú níos doimhne in éiceachórais nuálaíochta áitiúla, beidh sé de cheangal ar gach PEN straitéis a fhorbairt agus a chur chun feidhme ar mhaithe leis an gcaidreamh idir gníomhaithe nuálaíochta réigiúnacha agus áitiúla a neartú, agus déanfaidh EIT faireachán gníomhach ar an gcur chun feidhme. Ba cheart cur chuige "áitbhunaithe" a chomhtháthú laistigh de straitéis agus plean gnó ilbhliantúil PENanna agus tógáil ar ionaid chomhlonnaithe PENanna (agus SNRanna) agus ar an gcaoi sin a ról mar thairseach chun rochtain a fháil ar phobal PEN a ghiaráil agus idirghníomhú lena gcomhpháirtithe comhlonnaithe. Ba cheart do PENanna naisc a léiriú le Straitéisí um Speisialtóireacht Chliste áitiúla agus le gníomhaíochtaí ardán téamach ábhartha agus tionscnamh idir-réigiúnach, lena náirítear Údaráis Bhainistíochta na gCistí Struchtúracha agus Infheistíochta. Déanfaidh EIT faireachán freisin ar an dóigh a noibríonn ionaid chomhlonnaithe agus a gcomhtháthaíonn siad sna héiceachórais nuálaíochta áitiúla.
 (3)PENanna nua a sheoladh
 D'fhonn rannchuidiú le haghaidh a thabhairt ar dhúshláin dhomhanda nua nó atá ag teacht chun cinn, seolfaidh EIT PENanna nua i réimsí tosaíochta a roghnófar ar bhonn critéir lena ndéanfar, i measc gnéithe eile, measúnú ar a nábharthacht i dtaca le tosaíochtaí beartais an chláir Fís Eorpach, agus ar a gcumas agus a mbreisluach a dtabharfar aghaidh orthu trí shamhail EIT. Cuirfear san áireamh sna PENanna nua an Phleanáil Straitéiseach d'Fhís Eorpach agus an buiséad a leithdháilfear ar EIT in 2021-2027. Cuirfear na critéir roghnúcháin ábhartha do Chomhpháirtíochtaí Eorpacha a shainítear in Iarscríbhinn III den [Rialachán maidir le Fís Eorpach] san áireamh i nGlao PEN ar thograí agus déanfar iad a mheasúnú le linn na meastóireachta.
 Leagtar amach an liosta de réimsí tosaíochta le haghaidh PENanna a bheidh ann sa todhchaí in Iarscríbhinn 1A a ghabhann leis an COSN sin.
 Bunaithe ar thogra ó Bhord Rialaithe EIT agus agus ar anailís ar an togra sin moltar an chéad PEN i réimse na dTionscal Cultúrtha agus Cruthaitheach (CCI) a sheoladh in 2022 agus glao ar thograí a fhoilsiú in 2021. Is ag an réimse tosaíochta sin atá an chomhlántacht is láidre leis na hocht PEN atá seolta cheana ag EIT agus leis na réimsí tosaíochta féideartha i dtaca le Comhpháirtíochtaí Eorpacha eile a sheolfar faoi chlár réime an chláir Fís Eorpach. Is é atá i dTionscail CCI earnáil a bhfuil acmhainn mhór fáis inti agus cuid mhaith tionscnaimh pobail a mheallfadh na saoránaigh. Tá siad leabaithe go daingean sna héiceachórais áitiúla agus réigiúnacha. Mar sin féin, is earnáil ilbhriste fós í earnáil na CCInna agus níl na scileanna fiontraíochta agus nuálaíochta is gá ag na nuálaithe agus na forbróirí gnó. PEN is fearr a rachadh i ngleic leis na scrogaill sin a bhuí lena chur chuige um chomhtháthú an triantáin eolais, a pheirspictíocht fhadtéarmach agus a chur chuige áitbhunaithe. Tá bileog eolais ina bhfuil achoimre ar na dúshláin atá i réimse na CCInna agus ar an tionchar a a mheastar a bheidh ag PEN ar áireamh in Iarscríbhinn 1B a ghabhann leis an COSN sin.
 Bunaithe ar an mbuiséad arna mholadh do EIT d'fhéadfaí an dara PEN nua a sheoladh in 2025 agus glao a fhoilsiú in 2024, tar éis leasú a dhéanamh ar Iarscríbhinn 1A chun réimse/réimsí tosaíochta nua a chur leis. Roghnófar an réimse/na réimsí tosaíochta i bhfianaise mholtaí Bhord Rialaithe EIT. Sna tograí sin cuirfear san áireamh na réimsí tosaíochta a shainaithneofar i bPlean Taighde agus Nuálaíochta an chláir Fís Eorpach agus na critéir a leagtar síos maidir le Comhpháirtíochtaí Eorpacha, agus is é atá iontu sin go háirithe oscailteacht, trédhearcacht, breisluach an Aontais, comhleanúnachas agus sineirgí. Ailíneofar na critéir maidir le PENanna nua a roghnú leis na critéir maidir le Fís Eorpach. Tacóidh siad freisin le tosaíochtaí beartais an Aontais a chur i gcrích amhail misin agus Spriocanna Forbartha Inbhuanaithe. D'fhéadfaí PEN /PENanna nua eile a roghnú i gcás ina mbeadh buiséad de bhreis ar bhuiséad EIT ar fáil.
 Déanfaidh EIT an méid seo a leanas:
 ·Éiceachórais nuálaíochta a neartú trí leanúint de thacaíocht a thabhairt do na PENanna atá ann cheana chun aghaidh a thabhairt ar dhúshláin dhomhanda tríd an triantán eolais a chomhtháthú.
 ·Réimsí comhair tras-PEN níos láidre a shainiú agus a chur chun cinn i dtaca le hábhair atá ábhartha ó thaobh straitéise agus beartais de.
 ·A áirithiú go ndéanfaidh PENanna straitéis a fhorbairt agus a chur chun feidhme chun comhar agus sineirgí le Comhpháirtíochtaí Eorpacha ábhartha agus tionscnaimh agus cláir ábhartha eile de chuid an Aontais a chruthú.
 ·A áirithiú go mbeidh cur chuige cuimsitheach ag PENanna a bhfuil sé mar aidhm aige caidreamh PENanna le gníomhaithe náisiúnta, réigiúnacha agus áitiúla a neartú.
 ·A áirithiú go mbeidh tionchar réigiúnach méadaithe ag gníomhaíochtaí SNR EIT agus go mbeidh siad comhtháite go hiomlán le straitéisí ilbhliantúla PENanna.
 ·PENanna nua a sheoladh i réimsí téamacha roghnaithe a bhfuil tábhacht straitéiseach ag baint leo, ag tosú le PEN i réimse na dTionscal Cultúrtha agus Cruthaitheach in 2022.
 3.2.Tacú le cumas nuálaíochta an ardoideachais
 Tríd an tsamhail le haghaidh chomhtháthú an triantáin eolais chuidigh EIT leis an mbearna leanúnach idir ardoideachas, taighde agus nuálaíocht a dhúnadh. Go háirithe, is uirlis ríthábhachtach EIT le haghaidh an caipiteal daonna a fhorbairt trína fhócas ar leith ar oideachas fiontraíochta. Mar sin féin, leanann tionchar EIT de bheith teoranta do chomhpháirtithe na PENanna.
 Chun tacaíocht níos leithne a thabhairt don nuálaíocht, ní mór d’institiúidí ardoideachais san Eoraip a bheith nuálach agus fiontraíoch i dtaca lena gcur chuige maidir le hoideachas, taighde agus rannpháirtíocht le gnólachtaí agus an téiceachóras nuálaíochta áitiúil níos leithne, an tsochaí shibhialta san áireamh.
 Tá straitéis shoiléir, creat modheolaíochta agus gealltanas acmhainní de dhíth chun eagraíochtaí ardoideachais a iompú ina neagraíochtaí atá níos nuálaí agus níos fiontraíche. Bunaithe ar an taithí atá aige, is é EIT is fearr atá in ann tacú le cumas fiontraíochta agus cumas nuálaíochta institiúidí ardoideachais faoin gclár Fís Eorpach.
 Cuirfidh EIT gníomhaíochtaí chun feidhme trí na PENanna ar bhealach oscailte spriocdhírithe a mbeidh sé d’aidhm aige an cumas nuálaíochta san ardoideachas a mhéadú ar mhaithe le líon níos mó d'institiúidí ardoideachais a chomhtháthú i slabhraí luacha agus éiceachórais nuálaíochta. Leis na gníomhaíochtaí sin comhlánófar idirghabháil EIT maidir le hoideachas mar chuid de ghníomhaíochtaí Chomhtháthaithe an Triantáin Eolais a dhéanann na PENanna, go háirithe trí iad a dhéanamh níos oscailte agus níos inrochtana d'eintitis nach comhpháirtithe PENanna iad. Bheadh tionchar ag EIT a rachadh lasmuigh de na PENanna agus chuideodh sin leis an misean lárnach atá ag EIT borradh a chur faoi fhás eacnamaíoch inbhuanaithe agus iomaíochas trí chumas nuálaíochta na mBallstát a threisiú, i gcomhréir le spriocanna an chláir Fís Eorpach maidir le scileanna fiontraíochta agus nuálaíochta a chothú i dtaca leis an bhfoghlaim ar feadh an tsaoil, lena náirítear cumais institiúidí ardoideachais ar fud na hEorpa a mhéadú.
 Cuirfidh tacaíocht EIT le tionscnaimh bheartais amhail cláir réime HEInnovate
 4
 agus RIIA
 5
 ar léir a luach ón méid a rinneadh i líon áirithe d’institiúidí ardoideachais agus Ballstát ar fud an Aontais. Déanfaidh EIT na gníomhaíochtaí tacaíochta a dhearadh i ndlúthchomhar leis an gCoimisiún agus áiritheoidh sé go mbeidh siad comhleanúnach agus comhlántach le gníomhaíochtaí ábhartha faoi Fhís Eorpach, Erasmus agus cláir eile. Déanfar tuilleadh forbartha agus mionchoigeartaithe ar mhionsonraí sonracha an phróisis sásra cur chun feidhme agus seachadta sna chéad trí bliana agus beidh siad faoi réir faireacháin agus meastóireachta le linn chéim an treoirthionscadail sula ndéanfar méadú breise.
 Beidh ról stiúrtha agus comhordúcháin ag EIT sna gníomhaíochtaí cur chun feidhme agus faireacháin a bheidh á ndéanamh ag na PENanna. Déanfar cúram faoi leith den mhéid seo a leanas a áirithiú: cur chuige cuimsitheach chun institiúidí ardoideachais nach comhpháirtithe PENanna iad a mhealladh; cur chuige idirdhisciplíneach agus idir earnálacha; agus nasc le Straitéis um Speisialú Cliste an Choimisiúin Eorpaigh, ardáin théamacha ábhartha agus le SNR EIT.
 Nascfaidh EIT an tacaíocht a thugann sé le haghaidh cumas nuálaíochta a fhorbairt san ardoideachas le Lipéad EIT, lipéad a bhronntar faoi láthair ar chláir oideachais na PENanna. Go háirithe, féadfaidh institiúidí ardoideachais rannpháirteacha bheith bainteach le húsáid Lipéad EIT. Déanfaidh EIT chomh maith leis sin Lipéad EIT a shíneadh chuig gníomhaíochtaí foghlama ar feadh an tsaoil a bhaineann le spriocghrúpa níos leithne mac léinn, foghlaimeoirí fásta agus institiúidí (lena náirítear institiúidí gairmoideachais) nach bhfuil sna PENanna agus ar gníomhaíochtaí iad lena ndéantar iarracht teagmháil a dhéanamh leis an spriocghrúpa sin. Beidh toradh níos struchtúraí le cur i bhfeidhm an Lipéid lasmuigh de phobal EIT ar gach leibhéal (an duine aonair, an clár, an institiúid).
 Díreoidh EIT go háirithe ar institiúidí ardoideachais i dtíortha ísealnuálaíochta agus meán-nuálaíochta agus i réigiúin ísealfheidhmíochta ar mhaith leo a lorg nuálaíochta agus a Straitéisí um Speisialtóireacht Chliste a neartú. Leithdháilfidh EIT ar an mbeart sin 25% ar a laghad den bhuiséad foriomlán arna leithdháileadh ar na gníomhaíochtaí sin.
 Déanfaidh EIT an méid seo a leanas:
 ·Gníomhaíochtaí a dhearadh agus a sheoladh, i gcomhar leis an gCoimisiún, chun tacú le forbairt an chumais nuálaíochta san ardoideachas, a dhéanfar a chur chun feidhme trí bhíthin na PENanna, ag tosú in 2021.
 ·Scéim for-rochtana a thabhairt isteach chun institiúidí i dtíortha ísealnuálaíochta agus meán-nuálaíochta a dhreasú chun a gcumas nuálaíochta a fhorbairt.
 ·Treoir, saineolas agus oiliúint a chur ar fáil d'institiúidí ardoideachais rannpháirteacha.
 ·Raon feidhme Lipéad EIT a neartú agus a leathnú lasmuigh de na PENanna chun na hinstitiúidí ardoideachais atá rannpháirteach sa ghníomhaíocht a thabhairt san áireamh.
 3.3.Gníomhaíochtaí cothrománacha EIT
 (1)Cumarsáid
 Déanfaidh EIT a chumarsáid agus a infheictheacht a threisiú. De bhrí go bhfuil an líon PENanna ag méadú agus gurb ann do ghníomhaíocht nua a thacaíonn le forbairt fiontraíochta institiúidí ardoideachais cuirfidh EIT dlús lena chuid iarrachtaí an aithne atá air mar bhranda d'ardcháilíocht le haghaidh na nuálaíochta a mhéadú. Tá an bhainistíocht branda sin agus an chumarsáid fheabhsaithe ríthábhachtach ó thaobh na saoránach go háirithe toisc go gcuidíonn na nuálaíochtaí a thagann as EIT le tionchar nithiúil infheistíochtaí an Aontais a léiriú tríd an gClár Réime Taighde agus Nuálaíochta Eorpach. Cuirfidh EIT straitéis brandála fheabhsaithe i bhfeidhm i dtaca lena phríomh-gheallsealbhóirí (institiúidí ardoideachais, eagraíochtaí taighde, gnólachtaí etc.) sna Ballstáit uile agus lasmuigh díobh i gcomhréir le cur chuige cumarsáide an chláir Fís Eorpach.
 Ar mhaithe leis na deiseanna a chuireann EIT ar fáil a scaipeadh níos leithne agus tuiscint níos fearr a bheith orthu, féachfaidh EIT an féidir treoir agus cúnamh a threisiú i dtaca le tréithe a bhaineann le rannpháirtíocht in PENanna EIT ar fud na hEorpa trí fhorbairt a dhéanamh ar na gréasáin faisnéise atá ann cheana ar fud na hEorpa.
 Lena áirithiú go mbeidh pobal mór geallsealbhóirí sa triantán eolais ar leibhéal náisiúnta, réigiúnach agus áitiúil san Aontas ar an eolas faoi ghlaonna agus tionscadail chistithe uile EIT (agus PENanna), cuirfear iad ar taispeáint chomh maith ar an Tairseach Eorpach um Dheiseanna Cistiúcháin agus Tairisceana faoi Fhís Eorpach.
 Eagróidh EIT cruinnithe rialta idir Grúpa Ionadaithe na mBallstát agus seirbhísí gaolmhara an Choimisiúin, faoi dhó sa bhliain ar a laghad, lena áirithiú go mbeidh cumarsáid agus sreabhadh faisnéise iomchuí ann do na Ballstáit agus ar leibhéal an Aontais agus le hiad a choinneáil ar an eolas maidir le feidhmíocht agus dul chun cinn na ngníomhaíochtaí arna gcistiú ag EIT. Áiritheoidh Grúpa Ionadaithe na mBallstát go mbeidh tacaíocht iomchuí ann chun gníomhaíochtaí a fhaigheann tacaíocht ó EIT a nascadh le cláir náisiúnta agus tionscnaimh náisiúnta, lena náirítear an cómhaoiniú náisiúnta a d'fhéadfadh a bheith ann do na gníomhaíochtaí sin.
 Leanfaidh EIT d'Fhóram Geallsealbhóirí EIT agus dámhachtainí EIT a reáchtáil ar mhaithe leis na hidirghníomhaíochtaí a dhéantar le gníomhaithe Eorpacha sa triantán eolais a chur chun cinn agus chun aitheantas a thabhairt do na fiontraithe agus na nuálaithe san Eoraip is mó a bhfuil gealladh fúthu.
 Leanfaidh EIT de Phobal Alumni EIT
 6
 a stiúradh agus treoir straitéiseach a thabhairt dó (i gcomhar le Bord Alumni EIT) chun uasmhéadú a dhéanamh ar a thionchar fiontraíoch agus sochaíoch agus ar an mbaint leanúnach atá ag a chomhaltaí i ngníomhaíochtaí a fhaigheann cistiú ó EIT. Sa tréimhse 2021-2027 leanfaidh an Pobal de bheith ag fás agus cuimseofar ann na alumni a bheidh páirteach sna gníomhaíochtaí a thugann tacaíocht do chumais nuálaíochta na ninstitiúidí ardoideachais.
 (2)Dea-chleachtais a aithint agus a chomhroinnt le geallsealbhóirí
 Tá ról lárnach ag EIT i scaipeadh dea-chleachtais agus ceachtanna a foghlaimíodh. Is foinse luachmhar fianaise agus foghlama turgnamhaí do lucht déanta beartas atá in PENanna agus sna tionscadail a thacaíonn le cumas nuálaíochta agus fiontraíochta na ninstitiúidí ardoideachais agus a chuireann samplaí de dhea-chleachtais ar fáil agus tacaíocht chun beartas an Aontais a fhorbairt agus a chur chun feidhme ina réimsí téamacha.
 Go dtí seo, ní dhearnadh na dea-chleachtais agus an méid a foghlaimíodh ó na PENanna a chódú go leordhóthanach agus a scaipeadh go héifeachtach. Mar gheall ar a fheidhm thacaíochta agus a cháil mar chomhpháirtí eolais ag lucht déanta beartas agus ag an bpobal nuálaíochta iomlán déanfaidh EIT tuilleadh forbartha ar a ról mar institiúid nuálaíochta ar féidir léi úsáid cleachtas nuálach, dea-fhoghlama agus torthaí gníomhaíochtaí arna gcistiú ag EIT (oideachas agus oiliúint, tacaíocht don nuálaíocht, tacaíocht don fhiontraíocht) a bhrath, a anailísiú, a chódú, a chomhroinnt agus a áirithiú ar scála níos leithne. Cuirfidh an ghníomhaíocht sin le naisc agus sineirgí leis na tionscnaimh eile atá laistigh de [Cholún na hEorpa Nuálaí] den [togra maidir le Fís Eorpach].
 (3)Comhar idirnáisiúnta
 Faoi chuimsiú raon feidhme Rialachán EIT, féachfaidh EIT le tionchar a ghníomhaíochtaí a mhéadú trí bhíthin comhar idirnáisiúnta agus déanfaidh sé comhordú ar ghníomhaíochtaí idirnáisiúnta na PENanna arna gcistiú ag EIT. Díreofar go dlúth ar chuspóirí beartais tionsclaíochta ábhartha an Aontais Eorpaigh agus ar thosaíochtaí taighde agus nuálaíochta agus ar an mbreisluach Eorpach a áirithiú.
 Ó thaobh an chomhair idirnáisiúnta de, díreoidh EIT, i gcomhairle leis an gCoimisiún, ar dhul i ngleic go héifeachtach le dúshláin shochaíocha dhomhanda, ar rannchuidiú le tionscadail idirnáisiúnta ábhartha agus na Spriocanna Forbartha Inbhuanaithe, ar rochtain ar thallann agus ar éileamh agus soláthar níos fearr ar réitigh nuálacha a áirithiú. Déanfaidh EIT agus na PENanna a ngníomhaíochtaí idirnáisiúnta a phleanáil agus a fheidhmiú i ndlúthchomhar leis an gCoimisiún, i gcomhréir le cur chuige an chláir Fís Eorpach agus beartais ábhartha eile an Aontais, agus faoi mhaoirseacht Bhord Rialaithe EIT.
 Déanfaidh EIT an méid seo a leanas:
 ·Feabhas a chur ar a infheictheacht trí bhíthin straitéis bhrandála níos láidre maidir leis na príomh-gheallsealbhóirí sna Ballstáit.
 ·Infheictheacht thacaíocht an Aontais Eorpaigh a áirithiú.
 ·Fiosrú a dhéanamh ar a indéanta atá sé úsáid a bhaint as gréasáin faisnéise an Aontais atá ann cheana agus a ngníomhaíochtaí a chomhordú lena áirithiú go dtabharfar comhairle agus treoir níos fearr do chomhpháirtithe ionchasacha PENanna EIT.
 ·Cruinnithe rialta de Ghrúpa Ionadaithe na mBallstát a eagrú lena áirithiú gurb ann do chumarsáid agus sreabhadh faisnéise éifeachtach leis na Ballstáit.
 ·Infheictheacht a ghníomhaíochta a mhéadú i leith a shaoránach féin agus a phobal geallsealbhóirí trí bhíthin Fhóram na nGeallsealbhóirí, Dámhachtana EIT agus Alumni EIT.
 ·An méid a fhoghlaimítear agus na dea-chleachtais a thagann as gníomhaíochtaí a fhaigheann cistiú ó EIT a shainaithint, a chódú, agus a chomhroinnt go héifeachtach; rannpháirtiú le húdaráis Bhallstáit an Aontais ar an leibhéal náisiúnta agus réigiúnach araon, dialóg struchtúrtha a bhunú agus iarrachtaí a chomhordú chun dea-chleachtais agus an méid a foghlaimíodh a shainaithint, a chomhroinnt agus a scaipeadh.
 ·Línte ginearálta comhair idirnáisiúnta a fhorbairt do EIT agus na PENanna faoi mhaoirseacht Bhord Rialaithe EIT, i gcomhréir le straitéis an Choimisiúin le haghaidh comhar idirnáisiúnta i dtaca le taighde agus nuálaíocht agus i gcomhairle le seirbhísí ábhartha an Choimisiúin.
 3.4.É a chur ar obair
 Sa roinn seo tá roinnt beart arb é is aidhm dóibh feidhmiú reatha EIT agus na PENanna a oiriúnú agus a fheabhsú. Déanfaidh Bord Rialaithe EIT éifeachtach straitéiseach faireachán ar chun feidhme na mbeart sin ar leibhéal EIT agus cuirfidh sé ar fáil na dreasachtaí agus an rialú is gá, lena náirítear tríd an bpróiseas leithdháilte cistiúcháin, lena áirithiú go gcuirfidh na PENanna chun feidhme iad.
 (4)Samhail oibríochtúil PEN
 Cuirfidh EIT treoir oibríochtúil ar fáil do na PENanna agus déanfaidh sé faireachán orthu maidir le feidhmiú i gcomhréir le prionsabail bainistíochta fónta, na prionsabail agus na critéir a leagtar amach do Chomhpháirtíochtaí Eorpacha sa Rialachán maidir le Fís Eorpach agus ailíniú le tosaíochtaí an chláir Fís Eorpach chun a bhfeidhmiú agus a dtionchar a uasmhéadú.
 Cuirfear feabhas suntasach ar bhearta lena náiritheofar oscailteacht agus trédhearcacht leanúnach na PENanna le linn cur chun feidhme trí fhorálacha coiteanna le haghaidh baill nua, a chuireann le breisluach na gcomhpháirtíochtaí, a chur san áireamh. Reáchtálfaidh siad a ngníomhaíochtaí freisin ar bhealach atá go hiomlán trédhearcach. Leanfaidh na PENanna de bheith ina gcomhpháirtíochtaí dinimiciúla ar féidir comhpháirtithe nua, sciar méadaitheach de FBManna san áireamh, dul isteach iontu ar bhonn barr feabhais agus straitéisí oiriúnacha. Chun go ndéanfar comhchruinniú cistiúcháin a theorannú agus go náiritheofar go mbainfidh gníomhaíochtaí PENanna tairbhe as líonra mór comhpháirtithe beidh an nós imeachta le haghaidh Plean Gnó (lena náirítear na tosaíochtaí a shainaithint, gníomhaíochtaí a roghnú agus cistí a leithdháileadh) a ullmhú níos trédhearcaí agus níos cuimsithí. Ar deireadh, méadóidh PENanna sciar na nglaonna, go háirithe i dtaca le tionscadail nuálaíochta a bheidh oscailte do thríú páirtithe. Cuirfidh na bearta sin uile le líon na neintiteas rannpháirteach a bheidh rannpháirteach i ngníomhaíochtaí PENanna. Ar deireadh, ba cheart do PENanna tuairisciú maidir le rannpháirtíocht comhpháirtithe nua ina dtuairisciú rialta.
 De bhrí go mbíonn PENanna ag feidhmiú thar shlabhra luacha uile na nuálaíochta, áiritheoidh siad cothromaíocht iomchuí idir gníomhaíochtaí oideachais , fiontraíochta agus nuálaíochta ina bpunann Plean Gnó. Déanfar oibríochtaí PENanna a chur chun feidhme trí struchtúr éadrom éifeachtúil costéifeachtach a choinneodh costais riaracháin agus forchostais chomh híseal agus is féidir. Áiritheoidh EIT go mbainfidh PENanna amach a dtionchair ionchasacha trí bhíthin réimse leathan gníomhaíochtaí arna sainaithint i bPleananna Gnó PENanna, a thacaíonn go héifeachtach lena gcuspóirí a chomhlíonadh.
 Áiritheofar gealltanais chomhpháirtí gach PEN le linn thréimhse chonarthach an tionscnaimh trí fhaireachán rialta a dhéanamh ar ranníocaíochtaí an chomhpháirtí iarbhír i dtaca leis na gealltanais tosaigh. Áiritheoidh EIT go mbeidh córas bainistithe riosca i bhfeidhm ag PENanna i gcás nach bhfuil comhpháirtithe áirithe in ann seasamh lena gcuid gealltanas tosaigh.
 Déanfaidh EIT an méid seo a leanas:
 ·A áirithiú go gcuirfidh PENanna dianphrionsabail oscailteachta agus trédhearcachta i bhfeidhm, i dtaca le comhpháirtithe nua a roghnú go háirithe agus leis an nós imeachta le haghaidh Pleananna Gnó a ullmhú.
 ·A áirithiú go mbeidh cur chun feidhme na PENanna i gcomhréir go hiomlán leis na ceanglais ábhartha a thagann as an Rialachán maidir le Fís Eorpach.
 ·Cothromaíocht iomchuí a áirithiú sna Pleananna Gnó idir gníomhaíochtaí an triantáin eolais.
 ·A áirithiú go gcoinneoidh PENanna a gcostais riaracháin chomh híseal agus is féidir.
 ·A áirithiú go naistreoidh na hocht PEN atá ann cheana ó thaobh critéir chur chun feidhme an chláir Fís Eorpach le haghaidh Comhpháirtíochtaí Eorpacha a chur i gcrích.
 (5)Samhail cistiúcháin PEN
 Trí bhíthin samhail cistiúcháin shimplithe chuíchóirithe, cuirfidh EIT feabhas ar thionchar agus ar rannchuidiú na PENanna i dtaca le cuspóirí an Chláir Fís Eorpach a bhaint amach. Déanfaidh EIT a shamhail chistiúcháin a oiriúnú chun breisluach a thacaíochta a mhéadú. Tá ceithre phríomhréimse ann ina gcuirfidh EIT feabhsúcháin chun feidhme.
 Ar an gcéad dul síos, tabharfaidh EIT ráta comhchistiúcháin isteach chun leibhéil na ninfheistíochtaí príobháideacha agus poiblí a mhéadú. Cuideoidh oiriúnú na samhla cistiúcháin leis na PENanna aistriú chuig inbhuanaitheacht airgeadais. Dreasóidh sé iad chun laghdú de réir a chéile a dhéanamh le linn thréimhse na gcreat-chomhaontuithe comhpháirtíochta ar an sciar de chistiúchán EIT ina bPlean Gnó agus san am céanna an leibhéal comhinfheistíochta ó fhoinsí neamh-EIT a mhéadú Beidh feidhm ag rátaí comhchistiúcháin laghdaitheacha socraithe maidir le gach céim de shaolré iomlán na PENanna (céim thionscnaimh, borradh, aibíocht, imeacht ó dheontas EIT) mar a leagtar amach thíos.
 Céim thionscnaimh
 Borradh
 Aibíocht
 Imeacht ó dheontas EIT
 Blianta
 1 – 4
 5 – 7
 8 – 11
 12 – 15
 Ráta Comhchistiúcháin EIT
 Suas le 100%
 Suas le 80%
 Suas le 70%
 50% i mbliain 12, ag laghdú 10% in aghaidh na bliana
 Fíor 4: Rátaí Comhchistiúcháin EIT 2021-2027
 Ar an dara dul síos, déanfar an próiseas leithdháilte deontais atá in úsáid faoi láthair a dhíriú níos mó i bhfabhar feidhmíocht iomaíoch agus torthaí iomaíocha agus deontais ilbhliantúla a úsáid. Cuirfidh Bord Rialaithe EIT dreasachtaí níos láidre ar fáil do PENanna go háirithe bunaithe ar a bhfeidhmíocht féin chun an leibhéal tionchair is airde a áirithiú. Dá bharr sin déanfaidh EIT a fhorálacha maidir le cistiú iomaíoch a leasú chun a thionchar mar chuid den chlár Fís Eorpach a fheabhsú.
 Ar an tríú dul síos, cuirfidh EIT rialacha diana i bhfeidhm maidir leis an sásra athbhreithnithe a threisiú roimh dhul in éag na chéad tréimhse tosaigh seacht mbliana d'oibríochtaí na PENanna. Ba cheart an tathbhreithniú meántéarma seo atá le déanamh le cabhair ó shaineolaithe seachtracha a bheith i gcomhréir leis an dea-chleachtas idirnáisiúnta is fearr, i gcomhréir le critéir an chláir Fís Eorpach le haghaidh faireachán agus meastóireacht a dhéanamh ar Chomhpháirtíochtaí Eorpacha agus ba cheart é a dhéanamh roimh dhul in éag na tréimhse tosaigh seacht mbliana. Mar thoradh ar an athbhreithniú sin déanfaidh an Bord Rialaithe cinneadh leanúint den ranníocaíocht airgeadais le PEN, nó gan leanúint de, (agus ar an gcaoi sin gan síneadh ama a chur leis an gcreat-chomhaontú comhpháirtíochta leis an PEN sin) agus na hacmhainní a ath-leithdháileadh ar ghníomhaíochtaí atá ag feidhmiú níos fearr.
 Ar deireadh, leanfaidh EIT dá iarrachtaí maidir le simpliú chun ualach
 7
 riaracháin neamhriachtanach ar an PEN a mhaolú, rud a fhágfadh go bhféadfaí a Phlean Gnó bliantúil agus a straitéis ilbhliantúil a chur chun feidhme ar bhealach solúbtha éifeachtúil. Aireofar leis sin úsáid a bhaint as cnapshuim nó costais aonaid ar ghníomhaíochtaí ábhartha PEN. Thairis sin, chun pleanáil níos fearr a dhéanamh i dtaca leis na hacmhainní, gníomhaíochtaí nuálaíochta go háirithe, agus chun tiomantas níos láidre agus infheistíocht fhadtéarmach ó chomhpháirtithe atá rannpháirteach i ngníomhaíochta PENanna a éascú, síneoidh EIT comhaontuithe deontais ilbhliantúla le PENanna, i gcás inarb iomchuí, faoi réir na gcreat-chomhaontuithe comhpháirtíochta ábhartha. Ba cheart nach rachadh na comhaontuithe deontais ilbhliantúla sin thar thréimhse trí bliana.
 Déanfaidh EIT an méid seo a leanas:
 ·Samhail chistiúcháin nua atá ceaptha gealltanas na gcomhpháirtithe PEN a dhreasú, an tsamhail sin a chur chun feidhme.
 ·Leanúint den tsamhail chistiúcháin a fheabhsú trí chleachtais tuairiscithe PEN a shimpliú agus, i gcás ina meastar é sin a bheith iomchuí, comhaontuithe deontais ilbhliantúla le PENanna a shíniú faoi réir na gcreat-chomhaontuithe comhpháirtíochta ábhartha.
 ·An próiseas le haghaidh leithdháileadh deontas iomaíoch a oiriúnú chun feidhmíocht agus torthaí a chúiteamh.
 ·Treisiú a dhéanamh ar athbhreithniú cuimsitheach ar fheidhmíocht gach PEN roimh dhul in éag don seachtú bliain gníomhaíochta chun tacú le cinneadh Boird Rialaithe maidir le leanúint de thacaíocht airgeadais a chur ar fáil dó nó í a fhoirceannadh, i gcomhréir le clár réime an chláir Fís Eorpach le haghaidh Comhpháirtíochtaí Eorpacha.
 (6)Caidreamh EIT le PENanna tar éis fhoirceannadh an chreat-chomhaontaithe comhpháirtíochta
 Faoi réir staidéar cuimsitheach neamhspleách i ndlúthchomhar leis an gCoimisiún, faoi dheireadh 2023, sainaithneoidh EIT a chaidreamh le PENanna a scorfaidh de dheontais tacaíochta a fháil le linn na clárthréimhse 2021-2027. Faoi réir toradh dearfach ar athbhreithniú deiridh, féadfaidh EIT “Meabhrán Comhair” a thabhairt i gcrích le gach PEN agus é mar aidhm aige comhar a choinneáil le PENanna tar éis fhoirceannadh an chreat-chomhaontaithe comhpháirtíochta. Sa Mheabhrán sin, ba cheart cearta agus oibleagáidí atá nasctha leis an méid seo a leanas a áireamh inter alia:
 ·úsáid bhranda EIT, rannpháirtíocht i nDámhachtainí EIT agus i dtionscnaimh eile arna neagrú ag EIT;
 ·úsáid Lipéad EIT le haghaidh cláir oideachais agus oiliúna;
 ·rannpháirtíocht i nglaonna iomaíocha EIT do ghníomhaíochtaí tras-PEN agus seirbhísí comhroinnte;
 ·caidreamh le Pobal Alumni EIT.
 Déanfaidh EIT an méid seo a leanas:
 ·Na prionsabail ghinearálta a fhorbairt le haghaidh an chaidrimh le PENanna tar éis fhoirceannadh an chreat-chomhaontaithe, i gcomhréir le creat an chláir Fís Eorpach le haghaidh Comhpháirtíochtaí Eorpacha;
 ·Meabhráin Chomhair a thabhairt chun críche, faoi réir athbhreithniú deiridh dearfach agus cinneadh Bhord Rialaithe EIT, leis na PENanna chun go leanfaidh siad de bheith ina mbaill ghníomhacha de Phobal EIT.
 3.5.Sineirgí agus comhlántachtaí le cláir eile
 Ag tógáil dó ar a raon gníomhaíochta leathan agus a ról ar leith, is maith is féidir le EIT sineirgí a chruthú agus comhlántachtaí a sholáthar le cláir nó le hionstraimí eile de chuid an Aontais, lena náirítear trína thacaíocht do PENanna ina gcuid gníomhaíochtaí pleanála agus cur chun feidhme a neartú Ar an liosta thíos tá samplaí nithiúla ina rannchuideoidh EIT le sineirgí idir an meántéarma agus an fadtéarma lasmuigh den chlár Fís Eorpach.
 Erasmus
 ·Bunóidh EIT agus Erasmus sineirgí idir a bpobail faoi seach. Leis an gcomhar díreofar ar rochtain ar scoileanna samhraidh PENanna a áirithiú do mhic léinn Erasmus a bhíonn rannpháirteach in institiúidí ardoideachais ar comhpháirtithe PEN iad nó ar ghníomhaíochtaí oiliúna ábhartha eile (mar shampla, fiontraíocht nó bainistíocht nuálaíochta) agus ar theagmhálacha a bhunú le líonra alumni na PENanna.
 ·Oiliúint d'fhoirne acadúla (na ninstitiúidí ardoideachais uile, lasmuigh de na PENanna) i dtaca le curaclaim faoina gcomhtháthaítear an fhiontraíocht agus an nuálaíocht a chur i gcrích ag EIT/PENanna, agus cleachtais nuálacha arna bhforbairt ag PENanna faoi ghréasáin Erasmus (amhail na Comhghuaillíochtaí Eolais idir institiúidí ardoideachais agus gnólachtaí) a thástáil, a ghlacadh agus a mhéadú agus a mhalairt sin , is féidir an méid sin a chuimsiú faoi ghníomhaíochtaí comhair freisin.
 ·Déanfar sineirgí a áirithiú, i gcás inar féidir, le Tionscnamh na nOllscoileanna Eorpacha a d'fhéadfadh a bheith ina chuidiú chun gníomhaíochtaí oideachasúla EIT a phríomhshruthú chun go mbeidh tionchar sistéamach acu.
 An Clár don Eoraip Dhigiteach (CED)
 ·Oibreoidh ionaid chomhlonnaithe na PENanna leis na Moil Nuálaíochta Digití Eorpacha chun tacú le claochlú digiteach na tionsclaíochta agus na neagraíochtaí san earnáil phoiblí.
 ·Scrúdófar a indéanta atá sé úsáid a bhaint as bonneagair agus acmhainní a forbraíodh faoin gClár don Eoraip Dhigiteach (e.g. acmhainní sonraí agus leabharlanna d'algartaim intleachta saorga; ionaid cumais ríomhaireachta ardfheidhmíochta sna Ballstáit) i réimsí an oideachais agus na hoiliúna ag na PENanna, agus ar mhaithe le cuspóirí tástála agus taispeána i dtionscadail nuálaíochta.
 Cístí an Bheartais Comhtháthaithe (go háirithe Ciste Forbraíochta Réigiúnaí na hEorpa agus Ciste Sóisialta na hEorpa)
 ·Trína nionaid chomhlonnaithe agus a neintitis SNR, cuirfidh PENanna EIT comhar réigiúnach agus trasréigiúnach chun cinn idir gníomhaithe an triantáin eolais (oideachas, taighde agus gnó) agus údaráis bhainistíochta i sineirgí le comhar agus infheistíochtaí idir-réigiúnacha ar fud slabhraí luacha i réimsí tosaíochta speisialaithe cliste gaolmhara, agus obair na nardán téamach um speisialtóireachta cliste. Féachfaidh EIT freisin ar rannchuidiú le tionscnaimh forbartha scileanna faoi Chistí an Bheartais Comhtháthaithe trí dhea-chleachtais a mhalartú.
 ·Cuirfidh PENanna EIT comhar leis na hArdáin um Speisialtóireacht Chliste chun cinn, go háirithe na tionscadail a bhfuil taithí acu ar bheith ag obair le hÚdaráis Bhainistíochta Chistí an Bheartais Comhtháthaithe, chun sineirgí idir acmhainní EIT, Cistí an Bheartais Comhtháthaithe agus cláir Eorpacha, náisiúnta agus/nó réigiúnacha eile a éascú.
 InvestEU
 ·Beidh PENanna EIT ag iarraidh comhoibriú Mhol Comhairleach InvestEU chun tacaíocht agus cúnamh teicniúil a chur ar fáil d'fhiontair a fhaigheann tacaíocht ó PENanna i dtaca le tionscadail a ullmhú, a fhorbairt agus a chur chun feidhme.
 ·Cuideoidh PENanna EIT le Tairseach InvestEU a fhothú chun infheisteoirí a thabhairt níos gaire d’fhiontair a fhaigheann tacaíocht ó PENanna, i ndlúthchomhar le seirbhísí an Choimisiúin.
 Eoraip na Cruthaitheachta
 ·Beidh clár Eoraip na Cruthaitheachta ábhartha go sonrach i ndáil le gníomhaíochtaí PEN a dhéanfar amach anseo i réimse na CCInna. Déanfar sineirgí agus comhlántachtaí láidre a fhorbairt leis an gclár i réimsí amhail scileanna, poist agus samhlacha gnó cruthaitheacha.
 Clár an Mhargaidh Aonair(Clár le haghaidh Iomaíochais Fiontar agus FBManna)
 ·Beidh PENanna ag iarraidh comhoibriú leis an Líonra Fiontar Eorpach (EEN) agus a Ghrúpaí Earnála chun comhar gnólacht le gnólacht, aistriú teicneolaíochta agus comhpháirtíochtaí nuálaíochta a éascú d’fhiontraithe ar mian leo a ngníomhaíochtaí a fhorbairt ar fud an Aontais agus lasmuigh de. Cuirfidh eagraíochtaí EEN gníomhaíochtaí PENanna EIT chun cinn i measc a gcliant ar FBM iad. Déanfaidh EIT comhar leis na cláir shoghluaisteachta le haghaidh fiontraithe nua i ndáil le feabhas a chur ar a scileanna fiontraíochta.
 4.Acmhainní
 4.1.Riachtanais bhuiséadacha
 Is é EUR [3000] milliún a bheidh ag teastáil chun freastal ar riachtanais bhuiséadacha EIT sa tréimhse 2021-2027 agus tá siad sin bunaithe ar na trí phríomhchuid seo a leanas: 1) an caiteachas do na hocht PEN atá ann faoi láthair (meabhraítear i gcás trí cinn díobh go rachaidh na creat-chomhaontuithe comhpháirtíochta in éag faoi 2024) agus do sheoladh dhá PEN nua (in 2022 agus in 2025); 2) gníomhaíocht nua tacaíochta agus comhordúcháin de chuid EIT a sheoladh; agus 3) caiteachas riaracháin.
 Tá sé beartaithe tuairim agus EUR [2500] milliún (83.3% de bhuiséad iomlán EIT) a chur ar fáil chun PENanna atá ann cheana agus PENanna nua a chistiú agus áirítear ann sin EUR [200] milliún don Scéim Nuálaíochta Réigiúnach. Trí ráta comhchistiúcháin a thabhairt isteach meastar go gcuirfidh na PENanna EUR [1500] milliún sa bhreis ar fáil ó fhoinsí príobháideacha agus poiblí eile. Tuairim agus EUR [300] milliún a bheidh sa bhuiséad le haghaidh dhá PEN nua a bheidh le seoladh (in 2022 agus 2025 faoi seach). I gcás ina mbeadh buiséad de bhreis ar bhuiséad EIT ar fáil d'fhéadfadh EIT tuilleadh PENanna a sheoladh freisin.
 Seolfaidh EIT gníomhaíocht tacaíochta nua chun cuidiú le cumas fiontraíochta agus nuálaíochta na ninstitiúidí ardoideachais a fhorbairt. Beidh bainistíocht tionscadail chothrománach agus seirbhísí faireacháin de dhíth ar an ngníomhaíocht sin. Beidh tuairim agus EUR [400] milliún as buiséad EIT (uasmhéid 14%) ag teastáil chun na gníomhaíochtaí sin a chur chun feidhme, agus beidh EUR [120] milliún de sin tiomnaithe don chéim thionscnaimh (na chéad trí bliana) agus an chuid eile do chéim an mhéadaithe (na ceithre bliana deiridh)
 Leanfaidh EIT de bheith ina eagraíocht chuíchóirithe dhinimiciúil. Tiocfaidh méadú ar na costais a bhaineann le caiteachas riaracháin, costais lena gcumhdaítear an fhoireann is gá agus costais riaracháin, bhonneagair agus oibriúcháin, ach ní rachaidh siad thar 3% de bhuiséad EIT ar an meán. Cumhdóidh an Ungáir cuid den chaiteachas riaracháin trí spás oifige a chur ar fáil saor in aisce go dtí deireadh 2029. Ar an mbonn sin, tuairim agus EUR 73 mhilliún a bheidh ar chaiteachas riaracháin do 2021-2027. Tá miondealú déanta ar an mbuiséad anseo thíos:
 4.2.Tionchar (faireachán agus meastóireacht)
 Cuirfear feabhas leanúnach ar thomhas thionchar EIT le linn na chéad chlárthréimhse eile agus cuirfear san áireamh na ceachtanna a fhoghlaimeofar agus an taithí a gheofar. Cuirfidh EIT creat meastóireachta, tuairiscithe agus faireacháin i bhfeidhm lena náiritheofar comhleanúnachas leis an gcur chuige foriomlán a glacadh maidir le Fís Eorpach agus san am céanna freastal ar an tsolúbthacht. Go háirithe, cuirfear feabhas ar lúba aiseolais idir an Coimisiún, EIT agus PENanna chun aghaidh a thabhairt ar na cuspóirí ar bhealach comhsheasmhach comhleanúnach éifeachtúil.
 Meastóireacht
 Is é an Coimisiún a dhéanfaidh na meastóireachtaí tréimhsiúla ar ghníomhaíochtaí EIT, lena náirítear na gníomhaíochtaí atá á mbainistiú trí na PENanna, i gcomhréir le forálacha an Rialacháin maidir le EIT agus an Rialacháin maidir le Fís Eorpach. Déanfar measúnú sna meastóireachtaí sin ar éifeachtacht, éifeachtúlacht, ábharthacht agus breisluach AE ghníomhaíochtaí EIT lena náirítear na PENanna. Beidh siad bunaithe ar mheastóireachtaí seachtracha neamhspleácha agus cuirfear iad leis na meastóireachtaí meántéarmacha agus ex-post foriomlána ar an gclár Fís Eorpach. Ina theannta sin, beidh gach PEN faoi réir athbhreithniú críochnúil ag EIT roimh dheireadh an 7 agus an 14 bliain oibríochta faoi na Creat-Chomhaontuithe Comhpháirtíochta.
 Tuairisciú agus Faireachán
 Beidh an tuairisciú agus an faireachán ar fheidhmíocht oibríochtúil na PENanna agus a dtorthaí ina bpríomhchúram ar EIT agus cuirfear chun feidhme iad i gcomhar le seirbhísí corparáideacha coiteanna an chláir Fís Eorpach. Beidh an córas tuairiscthe agus faireacháin do na PENanna ina dhlúthchuid de chóras faireacháin foriomlán an chláir Fís Eorpach, go háirithe trí shamhlacha comhchoiteanna sonraí, lena náirítear bailiú sonraí, a chur chun feidhme. Glacfaidh an Coimisiún páirt i gcomhdhearadh gach táscaire tionchair agus faireacháin ábhartha arna fhorbairt agus arna chur i bhfeidhm ag EIT d'fhonn comhoiriúnacht agus comhsheasmhacht le córas faireacháin foriomlán an chláir Fís Eorpach a áirithiú, lena náirítear na príomhchonairí tionchair, an creat critéar do Chomhpháirtíochtaí Eorpacha agus don Phróiseas Pleanála Straitéisí. Anuas air sin, cuirfidh EIT san áireamh cur in úsáid mhodheolaíocht an Radair Nuálaíochta i gclár Fís Eorpach, agus fiosróidh sé conas a d’fhéadfadh na PENanna breis acmhainne a bhaint as an Radar Nuálaíochta d’fhonn feabhas a chur ar a chuid gníomhaíochtaí faireacháin.
 Ar an mórgóir beidh sé de chúram ar EIT faireachán a dhéanamh ar fheidhmíocht oibríochtúil na PENanna agus a chórais faireacháin a oiriúnú go leanúnach i gcomhréir le creat tuairiscthe agus faireacháin an chláir Fís Eorpach le haghaidh Comhpháirtíochtaí Eorpacha i gcomhar le seirbhísí corparáideacha coiteanna an chláir Fís Eorpach. Tabharfar torthaí an fhaireacháin sin san áireamh i bpróisis pleanála gnó na PENanna agus i gcinnteoireacht EIT maidir le leithdháileadh an bhuiséid agus maidir le hullmhú na gcreat-chomhaontuithe comhpháirtíochta arb iad na PENanna a dtairbhithe.
 Meastar go mbeidh na tionchair seo a leanas ag gníomhaíochtaí EIT, gníomhaíochtaí arna mbainistiú trí PENanna san áireamh,
 (1)tionchar eacnamaíoch/nuálaíochta trí dhul i gcion ar fhorbairt agus fás cuideachtaí, agus trí réitigh nuálacha a fhorbairt chun aghaidh a thabhairt ar dhúshláin dhomhanda, trí phoist dhíreacha agus indíreacha a chruthú agus agus trí infheistíochtaí poiblí agus príobháideacha eile a chur ar fáil;
 (2)tionchar eolaíoch agus oideachasúil tríd an gcaipiteal daonna a neartú i dtaighde agus i nuálaíocht, trí scileanna nuálaíochta agus fiontraíochta a fheabhsú ar leibhéil aonair agus eagraíochtúla agus trí chraobhscaoileadh oscailte an eolais agus na nuálaíochta sa tsochaí a chothú;
 (3)tionchar sochaíoch trí aghaidh a thabhairt ar thosaíochtaí beartais an Aontais i réimsí an athraithe aeráide, an fhuinnimh, na namhábhar, na sláinte nó an bhia trí bhíthin réitigh nuálacha, rannpháirtíocht leis na saoránaigh agus le húsáideoirí deiridh agus trí ghlacadh réiteach nuálach sna réimsí sin sa tsochaí a neartú.
 Ar an tábla thíos tá liosta neamh-uileghabhálach de tháscairí bainistíochta agus a gcuid spriocanna a ndéanfadh EIT faireachán orthu in 2021-2027. Leis na táscairí sin cuirtear ar fáil na príomh-threoshuíomhanna ionchuir agus aschuir le faireachán a dhéanamh ar ghnóthú phríomhchuspóirí EIT don tréimhse 2021-2027 amhail nuálaíocht agus fiontraíocht a chothú trí bhíthin oideachas níos fearr, a thionchar réigiúnach agus a oscailteacht do chomhpháirtithe agus do gheallsealbhóirí a mhéadú, agus réitigh nuálacha nua ar dhúshláin dhomhanda a chur ar an margadh.
 Déanfaidh EIT i gcomhar leis an gCoimisiún táscairí breise, lena náirítear táscairí tionchair shochaíoch i réimse gníomhaíochta na PENanna, a fhorbairt i gcomhréir le forbairt chreat táscairí an chláir Fís Eorpach agus léireofar ann an cur chuige foriomlán faoina rannchuideoidh na Comhpháirtíochtaí Eorpacha leis an tionchar eolaíoch, eacnamaíoch agus sochaíoch. Ar an mórgóir féachfar le faireachán a dhéanamh ar an dul chun cinn a dhéanfar le himeacht ama i dtaca leis na cuspóirí a leagtar síos trí na táscairí tionchair a ailíniú le Fís Eorpach. Áiritheofar leis sin bonn faisnéise comparáideach ar thorthaí agus ar thionchair a chruthóidh na PENanna maidir leis an gcuid eile den chlár. Ina theannta sin, áiritheoidh EIT go ngabhfadh an córas faireacháin an dul chun cinn i ndáil le gníomhaíochtaí atá sonrach don tsamhail PEN, amhail comhtháthú an triantáin eolais agus scileanna fiontraíochta. Leis na táscairí breise sin féachfar le faireachán a dhéanamh ar an dul chun cinn agus ar an tionchar le himeacht ama. Mar shampla, leis na táscairí maidir le gníomhaíochtaí EIT a bhaineann le hoideachas (na gníomhaíochtaí sin a thacaíonn le cumais na ninstitiúidí ardoideachais san áireamh) déanfar faireachán ar ghnóthú scileanna caipitil dhaonna (gearrthéarmach), gairmréim (meántéarmach) agus dálaí oibre (fadtéarmach), rannpháirtíocht na ninstitiúidí ardoideachais agus feabhsú ar a gcumas (gearrthéarmach) nó ról agus feidhmíocht na ninstitiúidí ardoideachais in éiceachórais nuálaíochta áitiúla (meántéarmach agus fadtéarmach).
 Táscairí Bhainistíochta EIT
 Sprioc 2023
 (bunlíne 2020)
 Sprioc 2027
 (bunlíne 2020)
 Líon na neintiteas/na neagraíochtaí atá rannpháirteach i ngníomhaíochtaí EIT agus PEN
 ardú 20 %
 ardú 50 %
 Líon na nuálaíochtaí (táirgí agus seirbhísí) a seoladh ar an margadh
 1,500
 4,000
 Institiúidí ardoideachais atá rannpháirteach i ngníomhaíochtaí EIT agus PEN
 300, agus 100 díobh sin bainteach leis an ngníomhaíocht nua oideachais
 750, agus 450 díobh sin bainteach leis an ngníomhaíocht nua oideachais
 Líon na mac léinn atá rannpháirteach in imeachtaí oideachais EIT agus na PENanna
 10,000
 30,000
 Líon na gcuideachtaí nuathionscanta dá dtugtar tacaíocht
 300
 700
 Comhchistiúchán PENanna
 EUR 700 milliún
 EUR 1500 milliún
 Líon na neintiteas/na neagraíochtaí atá rannpháirteach i ngníomhaíochtaí EIT agus PEN ó réigiúin lasmuigh de réigiúin ionaid chomhlonnaithe PENanna
 ardú 50 %
 ardú 100 %
 Áiritheofar le EIT go ndéanfar na sonraí a bhailíonn sé trína chóras faireacháin inmheánach, lena náirítear na torthaí ó PENanna, a chomhtháthú go hiomlán i gcóras foriomlán bainistithe sonraí an chláir Fís Eorpach. Áiritheoidh EIT go gcuirfear ar fáil go tráthúil an fhaisnéis mhionsonraithe a eascraíonn as a phróiseas faireacháin agus meastóireachta agus go mbeidh rochtain uirthi i mbunachar sonraí comhchoiteann ar líne i dtaca le cur chun feidhme an chláir Fís Eorpach. Ina theannta sin, áiritheoidh EIT go ndéanfar tuairisciú tiomanta ar thionchair chainníochtúla agus cháilíochtúla, lena náirítear maidir le ranníocaíochtaí a dtabharfar gealltanais ina leith agus ranníocaíochtaí a chuirfear ar fáil go hiarbhír.
 Déanfaidh EIT an méid seo a leanas:
 ·Feabhas a chur ar na córais faireacháin agus creat tuairiscithe agus faireacháin a thabhairt isteach lena náirítear táscairí tionchair, i gcomhréir le Príomhchonairí Tionchair an [chláir Fís Eorpach].
 ·Faireachán a dhéanamh go rialta ar fheidhmíocht oibríochtúil na PENanna agus a gcuid aschur, torthaí agus dul chun cinn i dtreo tionchar i gcomhréir le [clár réime Fís Eorpach].
 ·Forbairt na dtáscairí sochaíocha sonracha i réimsí gníomhaíochta na PENanna a áirithiú agus forbairt a fhaireacháin rialta i gcomhréir leis an gclár réime Fís Eorpach i dtaca le tionchar sochaíoch.
 ·Tuairisciú ar thionchair chainníochtúla agus cháilíochtúla a áirithiú, tuairisciú ar ranníocaíochtaí san áireamh.
 ·Rochtain ar thorthaí agus ar shonraí tionscadail ó PENanna agus an méid sin a chomhtháthú i gcóras foriomlán bainistithe sonraí agus tuairiscithe an chláir Fís Eorpach.
 5.Iarscríbhinn 1A
 Réimsí tosaíochta le haghaidh Pobail Eolais agus Nuálaíochta nua a sheoladh.
 1. Tionscail Chultúrtha agus Chruthaitheacha
 6.Iarscríbhinn 1B
 Bileog eolais faoi “Thionscail Chultúrtha agus Chruthaitheacha”an Phobail Eolais agus Nuálaíochta
 (7)An Dúshlán
 Féadfaidh CCInna réiteach cothrománach a thabhairt ar réimse dúshlán atá ag teacht chun cinn, dúshláin de chineál buan, agus ar féidir aghaidh a thabhairt orthu trí bhíthin gníomhaíochtaí taighde agus nuálaíochta. Is féidir na dúshláin sin a ghrúpáil i gceithre cholún: 1) Cruthaitheacht, éagsúlacht chultúrtha agus luachanna mhuintir na hEorapa; 2) an fhéiniúlacht agus an comhtháthú Eorpach; 3) fostaíocht san Eoraip, athléimneacht eacnamaíoch agus fás cliste; agus 4) an Eoraip mar ghníomhaí domhanda.
 Braitheanncruthaitheacht agus éagsúlacht chultúrtha mhuintir na hEorpa ar earnálacha cultúrtha agus cruthaitheacha a bheith athléimneach láidir. Mar sin féin, tá roinnt dúshlán roimh na hearnálacha sin, an earnáil closamhairc nó an earnáil ceoil go háirithe, de dheasca iomaíocht mhéadaithe atá ag teacht ó ghníomhaithe domhanda agus mar thoradh ar an aistriú digiteach.
 ·Ní mór do léiritheoirí, dáileoirí, craoltóirí, amharclanna scannánaíochta agus gach cineál eagraíochta cultúrtha a bheith nuálach chun glúine nua de lucht féachana a mhealladh.
 ·Tá ganntanas fiontraíochta agus scileanna leathana sna CCInna
 8
 a bhaineann le fo-earnálacha atá ag teacht chun cinn chomh maith le fo-earnálacha aibí a dtagann claochlú digiteach domhain orthu. Tá gá leis na scileanna le haghaidh na nuálaíochta agus tá siad ríthábhachtach i bhfianaise na nathruithe atá roimh an margadh saothair san earnáil.
 Is féidir dúshláin shochaíocha a bhaineann leis anbhféiniúlacht agus an comhtháthú Eorpach a thuairisciú i dtéarmaí easpa “droichead” lenar féidir codanna éagsúla den tsochaí a nascadh le chéile lena náirítear críocha éagsúla. Orthu sin tá saincheisteanna a bhaineann le heisiamh sóisialta, an gá atá le naisc idirchultúrtha níos dlúithe a chur le chéile agus muintearais coiteann a fhorbairt atá bunaithe ar an éagsúlacht chultúrtha agus an oidhreacht choiteann atá againn ar féidir aghaidh a thabhairt orthu trí bhíthin breis comhpháirtíocht pobail, nuálaíochta i réimse an deartha, na hailtireachta agus úsáid spásanna poiblí, chomh maith le nuálaíocht shóisialta atá bunaithe ar chultúr. Go háirithe an méid seo a leanas:
 ·Níl ach comhar teoranta ann idir taighdeoirí agus idir lucht taighde agus tionscail agus is ar bhonn neamhleor a dhéantar comhordú ar iarrachtaí taighde agus forbartha agus ar mhodhanna, torthaí agus dea-chleachtais a chomhroinnt. Ina theannta sin, ní dhearnadh aistriúchán ar an gcuid is mó den taighde ar CCInna rud a fhágann go mbíonn an-chuid athdhéanaimh ann toisc gur minic nach mbíonn taighdeoirí ar an eolas faoi thionscadail chomhchosúla.
 ·Tá an leibhéal comhtháthaithe a dhéantar ar chnuasaigh chruthaitheachta agus ar mhoil nuálaíochta neamhleor.
 ·Tá sciar suntasach de na tosaíochtaí speisialaithe cliste réigiúnacha san Eoraip a dhéanann tagairt don chultúir i gcomhthéacsanna éagsúla (e.g. oidhreacht chultúrtha, tionscail chruthaitheacha, etc.). I bhfianaise an róil thábhachtaigh a bhíonn ag an gcultúr agus ag an gcruthaitheacht i dtaca le forbairt eacnamaíoch agus shóisialta cathracha agus réigiún agus an chumais atá iontu chun tuilleadh cuidithe a thabhairt i dtaca le haghaidh a thabhairt ar shaincheisteanna éagothromaíochta ar fud na hEorpa, tá poitéinseal ard sa PEN CCI.
 Ar na dúshláin a bhaineann le fostaíocht san Eoraip, athléimneacht eacnamaíoch agus fás cliste, tá saincheisteanna eacnamaíocha, amhail an dífhostaíocht (an dífhostaíocht i measc na hóige go háirithe) agus iomaíocht dhomhanda.
 ·Tá comhdhlúthacht an mhargaidh ard: - is sa Ghearmáin, sa Ríocht Aontaithe agus sa Fhrainc a ghintear thart ar 50 % den láimhdeachas agus den bhreisluach iomlán.
 ·Is dúshláin iad do thionscail na hEorpa an digitiú agus an domhandú agus an tionchar cumhachtach a bhíonn acu ar an tslí a ndéanann ealaíontóirí a gcuid saothar a tháirgeadh agus a dháileadh agus a ndéanann siad caidreamh lena lucht éisteachta. Bhí tionchar ar an slabhra luacha traidisiúnta ag cliseadh na margaí do dhlúthdhioscaí, ionchais nua tomhaltóirí, an chumhacht leanúnach atá ag stiúideonna na Stát Aontaithe mar aon le teacht chun cinn na nollchuideachtaí digiteacha domhanda amhail Amazon, ITunes, Google agus Netflix.
 Ar deireadh, áirítear sa ról atá ag an Eoraip mar ghníomhaí domhanda an gá atá ann feabhas a chur ar scaipeadh an ábhair chultúrtha a chruthaítear san Eoraip. Ní mór don Eoraip leanúint de bheith iomaíoch sa rás digiteach domhanda chun teicneolaíochtaí nua a chruthú (e.g. intleacht shaorga, Idirlíon na Rudaí Nithiúla, blocshlabhra) dá bhfuil CCInna ina bhforbróirí tábhachtacha ábhair, táirgí agus seirbhísí ar fud an domhain. Thairis sin, rannchuidíonn CCInna (e.g. dearadh, ailtireacht, etc.), ar scála domhanda, leis an bhforbairt inbhuanaithe agus spreagann siad nuálaíocht ghlas, agus san am céanna féadtar feasacht ar fhadhbanna éiceolaíocha a ardú trí bhíthin ábhar cultúrtha (litríocht, an scannánaíocht agus na healaíona) agus an pobal a chur ar an eolas.
 (8)Ábharthacht agus Tionchar
 Cuideoidh PEN EIT i dtaca le CCI – mar gheall ar an gcur chuige iomlánaíoch comhtháite a bhíonn ann – le haghaidh a thabhairt ar na dúshláin uile a shainítear thuas. Trí gach earnáil dár saol, dár sochaí agus dár ngeilleagar a chumhdach nach mór, beidh PEN den chineál sin an-ábhartha i dtaca le tionchar eacnamaíoch agus sochaíoch agus cuirfidh sé deiseanna straitéiseacha ar fáil le haghaidh nuálaíocht eacnamaíoch, theicneolaíoch agus shóisialta.
 Le nuálaíochtaí atá cultúrbhunaithe agus spreagtha ag an gcruthaitheacht cuirtear borradh faoin iomaíochas Eorpach go díreach trí fhiontair agus poist nua a chruthú nó go hindíreach trí shochair thrasearnála don gheilleagar i gcoitinne a chruthú, caighdeán na beatha a fheabhsú agus tarraingteacht na hEorpa a mhéadú. Is minice anois a mheastar gurb é atá in CCInna foinsí fáis agus post atá cliste, inbhuanaithe agus cuimsitheach, ina bhfuil breis agus dhá mhilliún déag duine fostaithe cheana san Aontas, agus is ionann sin agus 7.5% de phobal uile an Aontais atá fostaithe.
 Ní le tionchar díreach CCI amháin ar an nuálaíocht a bhaineann rannchuidiú an chultúir agus na cruthaitheachta, toisc gurb iad tosca neamhtheicneolaíocha amhail cruthaitheacht, dearadh agus próisis eagraíochta nó samhlacha gnó nua a spreagann an nuálaíocht i gcoitinne. Go háirithe, i dtaca le CCInna a bhfuil slabhraí luacha ar leith ag baint leo (i.e. ceol, dearadh, faisean, ábhar closamhairc, físchluichí, ailtireacht ...) bíonn cumas nuálaíochta láidir i dtéarmaí eacnamaíocha acu agus is féidir leo an nuálaíocht in earnálacha eile den gheilleagar a spreagadh.
 Bíonn tionchar díreach ag cultúr agus ag rannpháirtíocht i ngníomhaíochtaí cultúrtha ar fholláine na saoránach. Cuireann CCI le luacha sochaíocha na féiniúlachta, an daonlathais agus na rannpháirtíochta sa phobal. Tá acmhainneacht ag an gcultúr muintearas Eorpach a atreisiú, i gcás inar buntáiste í an éagsúlacht. Tá tábhacht bhunúsach ag baint leis an méid sin chun go bhféadfaidh athléimneacht, rochtain shóisialta, comhtháthú sochaíoch agus cothromaíocht inscne bheith ann, agus le dul i ngleic le héiginnteachtaí polaitiúla na hEorpa agus an gá atá le haontas.
 Le PEN EIT bunaithe ar CCI deiseanna líonra, déanfar comhoibriú, comhchruthú agus aistriú feasa gnó idir lucht oideachais, lucht taighde agus lucht gnó a chumasú laistigh de na hearnálacha cultúrtha agus cruthaitheacha agus le hearnálacha eile den tsochaí agus den gheilleagar. Leis sin cuirfear tús le tionscnaimh ón mbonn aníos agus agus le tionscnaimh ón mbarr anuas ar leibhéil réigiúnacha agus náisiúnta agus ar leibhéal an Aontais. Forbrófar leis sin na creatdálaí is gá le haghaidh fiontair nua a fhorbairt agus a mhéadú in éiceachórais nuálacha. An teolas agus na scileanna is gá chun réitigh nuálacha a chur ar fáil agus chun deiseanna gnó nua a dhéanamh díobh, cuirfear iad sin ar fáil trína bhíthin do thaighdeoirí agus do mhic léinn in an-chuid disciplíní (lena náirítear na healaíona, na daonnachtaí, gnó, na heolaíochtaí sóisialta agus na crua-eolaíochtaí feidhmeacha) agus d'fhiontraithe in CCI agus in earnálacha eile. Cumasófar leis tuilleadh cros-toirchithe le hearnálacha eacnamaíocha agus tionsclaíochta eile agus é ag feidhmiú mar luasaire le haghaidh na nuálaíochta.
 (9)Sineirgí agus Comhlántachtaí le tionscnaimh atá ann cheana
 Bheadh PEN faoi CCI comhlántach le líon tionscnamh eile de chuid an Aontais chomh maith agus a bheadh ar leibhéal na mBallstát. Leagtar amach anseo thíos na príomhshineirgí a bhfuiltear ag súil leo ar leibhéal an Aontais.
 Beifear ag súil go ndéanfaidh PEN i réimse CCI sineirgí láidre le tionscnaimh bheartais ábhartha faoin gClár Fís Eorpach, agus go háirithe faoi Cholún II leis an gcnuasach [An tSochaí Chuimsitheach agus Shlán] agus lena réimsí idirghabhála i dtaca leis an Oidhreacht Chultúrtha agus an Daonlathas. D'fhéadfadh PEN amach anseo ionchuir luachmhara chothrománacha a dhéanamh ar ghníomhaíochtaí éagsúla atá le déanamh sa chnuasach [An Teicneolaíocht Dhigiteach agus an Tionscal] i dtaca leis na teicneolaíochtaí monaraíochta go háirithe mar a mbítear ag brath go mór ar CII chun táirgí nua a fhorbairt. Anuas air sin, d'fhéadfadh sé comhlánú éifeachtúil a dhéanamh ar chodanna eile den Chlár Fís Eorpach, idirghabháil EIT Digiteach atá ann cheana agus na gníomhaíochtaí dá bhforáiltear faoi chláir eile de chuid an Aontais amhail InvestEU, An Clár don Eoraip Dhigiteach nó Cistí an Bheartais Comhtháthaithe.
 Beidh clár nua Eoraip na Cruthaitheachta ábhartha go sonrach i ndáil le gníomhaíochtaí PEN i réimse CCI. Is é atá sa Chlár sraitheanna oibre a roghnaíodh agus glaonna speisialta ina léirítear roinnt de na dúshláin a luaitear cheana atá roimh an earnáil (e.g. scileanna, fostaíocht agus samhlacha gnó san earnáil chruthaitheach etc.) agus ba cheart sineirgí agus comhlántachtaí láidre a fhorbairt dóibhsean. Faoin gClár Eoraip na Cruthaitheachta agus i gcomhthéacs na rochtana teoranta ar chistiú a bhíonn ag na hearnálacha cultúrtha agus cruthaitheacha, d'fhéadfaí a bheith ag súil le sineirgí le Saoráid Ráthaíochta Earnáil an Chultúir agus na Cruthaitheachta, sásra airgeadais lena gcuidítear le tionscadail chultúrtha agus chruthaitheacha trí árachas a sholáthar d’idirghabhálaithe airgeadais.
 Le hardán na Straitéise um Speisialú Cliste (S3) i dtaca le Nuachóiriú Tionsclaíoch sainaithníodh roinnt straitéisí taighde agus nuála faoina ndírítear ar CCI agus fiosraítear naisc nua idir sócmhainní áitiúla, margaí ionchasacha agus dúshláin shochaíocha trí rannpháirtíocht roinnt mhór de ghníomhaithe fiontraíocha. Go háirithe, is ceist mhór do straitéisí S3 comhpháirtíochtaí nua idir eagraíochtaí taighde, fiontair agus údaráis phoiblí a chur chun cinn, ar gá ardáin chomhoibritheacha nua a chur ar bun dá mbarr.
 Conclúid
 Is é PEN EIT bunaithe ar CCI is fearr a fhéadfaidh aghaidh a thabhairt ar na dúshláin mhóra eacnamaíocha agus shochaíocha a leagtar amach thuas. Tá an chruthaitheacht ar cheann de phríomhspreagthaí na nuálaíochta agus bheadh an cumas ag PEN i réimse CCI leas iomlán a bhaint as poitéinseal na cruthaitheachta cultúrbhunaithe agus cuidiú le hiomaíochas na hEorpa agus an fás cliste a neartú.
 Déanfar le PEN EIT bunaithe ar CCI an méid seo a leanas:
 ·Ilroinnt an chúlra nuálaíochta in earnálacha an chultúir agus na cruthaitheachta a laghdú trí chruthú na néiceachóras nuálaíochta a chothú lena nascfar gníomhaithe agus gréasáin ar fud earnálacha agus disciplíní éagsúla ar leibhéil áitiúla, réigiúnacha agus náisiúnta agus ar leibhéal an Aontais.
 ·An chéad ghlúin eile de nuálaithe in earnálacha CCI a oiliúint trí na scileanna fiontraíochta agus teicniúla is gá chun bheith rathúil i dtimpeallacht shíorathraitheach a thabhairt dóibh.
 ·Rannchuidiú leis na creatdálaí cearta a fhorbairt chun smaointe a aistriú ina bhforbairtí teicneolaíochta nua agus leis an nuálaíocht shóisialta lena gcuirfear feabhas ar cháilíocht bheatha na saoránach Eorpach agus a rachaidh chun a leasa.
 ·Cruthú agus forbairt fiontar nua sna hearnálacha cultúrtha agus cruthaitheacha a chothú trí infheistíocht agus gealltanas fadtéarmach na hearnála gnó a úsáid.
 ·Sineirgíocht a dhéanamh le PENanna atá ann cheana, agus le comhpháirtíochtaí, cláir agus tionscnaimh Eorpacha eile chun an nuálaíocht a spreagadh lasmuigh de na tionscail chultúrtha agus chruthaitheacha in earnálacha eile den gheilleagar.
 ·Seasamh an Aontais mar ghníomhaí domhanda in CCI a neartú trí leas a bhaint as cruthaitheacht agus éagsúlacht chultúrtha mhuintir na hEorpa.
 (1)
 Rialachán (CE) Uimh. 294/2008 ó Pharlaimint na hEorpa agus ón gComhairle an 11 Márta 2008 lena mbunaítear an Institiúid Eorpach um Nuálaíocht agus Teicneolaíocht (IO L 97, 9.4.2008, lch. 1). Arna leasú le Rialachán (AE) Uimh. 1292/2013 ó Pharlaimint na hEorpa agus ón gComhairle an 11 Nollaig 2013 (IO L 347, 11.12.2013, lch. 174).
 (2)
 Is é atá in 'ionad comhlonnaithe' limistéar geografach ina bhfuil príomh-chomhpháirtithe an triantán eolais lonnaithe, agus inar féidir leo idirghníomhú go héasca agus inarb é an pointe fócasach do ghníomhaíocht PENanna sa limistéar sin.
 (3)
 Is é atá i lipéad EIT séala cáilíochta a bhronnann EIT ar chlár oideachais PEN a bhíonn i gcomhréir le critéir cháilíochta shonracha a bhaineann inter alia leis an oideachas fiontraíochta agus le curaclaim nuálacha 'foghlaim trí ghníomhaíocht'.
 (4)
 Is é atá in HEInnovate clár réime beartais a d’fhorbair an Coimisiún Eorpach agus ECFE. Cuireann HEInnovate modheolaíocht ar fáil d'institiúidí ardoideachais chun réimsí cumais nuálaíochta a shainaithint ina bhféadfaí tuilleadh forbartha a dhéanamh agus chun straitéisí agus gníomhaíochtaí ábhartha a mhúnlú chun an tionchar inmhianaithe a bhaint amach. Tá HEInnovate bunaithe ar fhianaise mhodheolaíoch fhónta agus tá ocht réimse forbartha cumais ann: Ceannaireacht agus Rialachas; Claochlú Digiteach; Cumas Eagraíochtúil; Múineadh agus Foghlaim Fhiontraíoch; Fiontraithe a Ullmhú agus Tacú leo; Malartú Faisnéise; Idirnáisiúnú; agus Tionchar a Thomhas. Tá roinnt tuarascálacha tíre atá bunaithe ar HEInnovate foilsithe ag EFCE, féach an tsraith OECD Skills Studies (Staidéir Scileanna ECFE) ag https://www.oecd-ilibrary.org/education/
 (5)
 D'fhorbair an Coimisiún Eorpach an creat um an Measúnú Réigiúnach ar an Tionchar Nuálaíochta (RIIA) mar chéad chéim chun treoir a thabhairt maidir le measúnuithe ar thionchar nuálaíochta ollscoileanna trí chás-staidéir atá bunaithe ar mhéadracht a mhionsaothrú. D'fhéadfaí nasc a dhéanamh idir an tionchar nuálaíochta, e.g. trí chreat RIIA, agus ionstraimí cistiúcháin nuálaíochta feidhmíochtbhunaithe ar an leibhéal réigiúnach nó náisiúnta nó ar leibhéal an Aontais.
 (6)
 Tugtar le chéile i bPobal Alumni EIT fiontraithe agus gníomhaithe don athrú i gclár oideachais nó fiontraíochta arna chur ar fáil ag PEN. Líonra de bhreis agus 5 000 comhalta atá sa Phobal
 (7)
 Go háirithe, chuirfí deireadh leis an tuairisciú bliantúil ar ghníomhaíochtaí comhlántacha PEN, mar a mhol Cúirt Iniúchóirí na hEorpa i dTuarascáil Speisialta uaithi in 2016 (Moladh 1, lch. 51).
 (8)
 Is "ar an ngné chruthaitheach" is mó a dhírítear sna staidéir chultúrtha agus chruthaitheacha in ollscoileanna na hEorpa agus ní i gcónaí a bhíonn a gcéimithe ullamh chun dul ar an margadh saothair toisc nach mbíonn scileanna trasearnála (fiontraíochta, digiteacha agus bainistíochta airgeadais) acu. I dtaca le hinstitiúidí ardoideachais, tá an tAontas ar gcúl i gcomparáid le Stáit Aontaithe Mheiriceá ó thaobh staidéir ar an gCumarsáid agus ar na Meáin (agus san am céanna tá ollscoileanna an Aontais ag feidhmiú níos fearr i ndisciplíní níos traidisiúnta amhail Ealaín agus Dearadh nó sna Taibh-Ealaíona).